hotchpotch/miracl-hf-unified huggingface dataset:
กระทรวงสถานการณ์ฉุกเฉิน (ประเทศรัสเซีย)
ประธานาธิบดีรัสเซีย บอริส เยลต์ซิน ได้ก่อตั้งกระทรวงแห่งสหพันธรัฐรัสเซียฝ่ายกิจการพลเรือน, กรณีฉุกเฉิน และการจัดการผลกระทบจากภัยพิบัติธรรมชาติ (รัสเซีย: Министерство России по делам гражданской обороны, чрезвычайным ситуациям и ликвидации последствий стихийных бедствий) หรือเป็นที่รู้จักกันในนาม กระทรวงสถานการณ์ฉุกเฉิน, MChS (รัสเซีย: Министерство по чрезвычайным ситуациям – МЧС России) หรือในระดับสากลคือ EMERCOM (ย่อมาจาก "Emergency Control Ministry") เมื่อวันที่ 10 มกราคม 1994 โรงเรียนแห่งหนึ่งคิดว่าเป็นต้นกำเนิดของหน่วยงานเมื่อวันที่ 27 ธันวาคม 1990 เมื่อสหพันธ์สาธารณรัฐสังคมนิยมโซเวียตรัสเซียได้จัดตั้งหน่วยกู้ภัยรัสเซีย และมอบหมายภารกิจนี้ในการตอบสนองอย่างรวดเร็วในกรณีฉุกเฉิน
ในปี ค.ศ. 2016 ผู้ดำรงตำแหน่งรัฐมนตรีว่าการกระทรวงสถานการณ์ฉุกเฉินคนปัจจุปันคือ Vladimir Puchkov ซึ่งได้รับแต่งตั้งให้ดำรงตำแหน่งเมื่อวันที่ 17 พฤษภาคม 2012 แทนที่เซียร์เกย์ ชอยกู รัฐมนตรีว่าการกระทรวงสถานการณ์ฉุกเฉินคนแรกที่ดำรงตำแหน่งนานถึง 16 ปี
ในปี ค.ศ. 2018 หน่วยงานนี้ได้ประสานงาน สำหรับการส่งเจ้าหน้าที่กู้ชีพในปฏิบัติการค้นหาและกู้ภัยถ้ำหลวง ที่ประเทศไทย
ฟุตบอลในเอเชียนเกมส์ 2018 – ทีมชาย
ฟุตบอลชายในเอเชียนเกมส์ 2018 จะจัดขึ้นตั้งแต่วันที่ 14 สิงหาคม ถึง 1 กันยายน พ.ศ. 2561 เป็นครั้งที่ 17 ของ ทีมชาย ครั้งนี้ประกอบไปด้วย 24 ทีมจากทั่วทวีปเอเชีย โดย เกาหลีใต้ เป็นแชมป์เก่า
โปรแกรมการแข่งขันของประเภททีมชายได้ถูกเปิดตัวเมื่อวันที่ 15 กุมภาพันธ์ พ.ศ. 2561.
ทัวร์นาเมนต์นี้จะจัดขึ้นในสี่สนามแข่งขันผ่านสี่เมือง. สนามกีฬาปากันซารี ในเมืองจีบีนง จะรับหน้าเสื่อเป็นเจ้าบ้านในเกมนัดชิงชนะเลิศในวันที่ 1 กันยายน พ.ศ. 2561
พิธีการจับสลากสำหรับทัวร์นาเมนต์นี้ได้จัดขึ้นเมื่อวันที่ 15 กรกฎาคม พ.ศ. 2561. 32 ทีมในประเภททีมชายได้ถูกจับสลากอยู่ในแปดกลุ่มจากสี่ทีม. ทีมที่ได้รับการจัดวางอยู่ในสี่โถขึ้นอยู่กับผลงานในเอเชียนเกมส์สามครั้งที่ผ่านมา. ชาติเจ้าภาพ อินโดนีเซีย ได้ถูกกำหนดอัตโนมัติให้อยู่ในตำแหน่ง เอ1. สิงคโปร์ถูกรวมอยู่ในการเป็นทีมวางแต่คณะกรรมการโอลิมปิกนานาชาติได้ตัดสินใจส่งทีม. สมาคมโอลิมปิกอินเดีย (ไอโอเอ) ได้ตัดสินใจที่จะส่งทีมฟุตบอลอินเดียสู่เอเชียนเกมส์.
สองทีมที่ดีที่สุดของแต่ละกลุ่มจะได้ผ่านเข้าสู่รอบ 16 ทีมสุดท้าย.
"เวลาทั้งหมดคือเวลาท้องถิ่น, WIB ()."
การแข่งขันทั้งหมดมี 142 ประตูที่ทำได้ใน 48 นัด สำหรับค่าเฉลี่ย 142/48 round 2 ประตูต่อนัด ผู้เล่นที่อยู่ใน ตัวหนา คือยังอยู่ในระบบการแข่งขัน
จีน ฮาร์โลว์
จีน ฮาร์โลว์ () ชื่อเกิดฮาร์ลีน ฮาร์โลว์ คาร์เพนเตอร์ (Harlean Harlow Carpenter; 3 มีนาคม 1911 – 7 มิถุนายน 1937) เป็นนักแสดงภาพยนตร์ชาวอเมริกัน เป็นเซ็กซ์ซิมโบลแห่งคริสต์ทศวรรษ 1930
ฮาร์โลว์เซ็นสัญญากับผู้กำกับฮาเวิร์ด ฮิวส์มีผลงานสำคัญเรื่องแรกคือ "Hell's Angels" (1930) แต่ก็ตามมาด้วยผลงานที่ไม่ประสบความสำเร็จอีกหลายเรื่อง ก่อนที่เธอจะเซ็นสัญญากับเมโทร-โกลด์วิน-เมเยอร์ ในปี 1932 ฮาร์โลว์ยังเป็นสตรีคนสำคัญของเอ็มจีเอ็ม แสดงในหนังดังอย่าง "Red Dust" (1932), "Dinner at Eight" (1933), "Reckless" (1935) และ "Suzy" (1936) ด้วยความนิยมในตัวเธอทำให้เธอมีผลงานแซงเพื่อนร่วมงานในเอ็มจีเอ็มอย่าง โจน ครอว์ฟอร์ดและนอร์มา เชียเรอร์ เธอกลายเป็นหนึ่งในดาราหนังที่ยิ่งใหญ่ที่สุดของโลกในปลายคริสต์ทศวรรษ 1930 มักได้ฉายาว่า "Blonde Bombshell" และ "Platinum Blonde" เธอยังมีชื่อเสียงจาก "หัวเราะลวงเสน่ห์" ในผลงานภาพยนตร์
ฮาร์โลว์เสียชีวิตด้วยวัย 26 ปี ระหว่างการถ่ายทำหนังเรื่อง "Saratoga" ผลงานถ่ายทำเสร็จด้วยการใช้ตัวแสดงแทนเธอ และออกฉายใน 1 เดือนหลังจากฮาร์โลว์เสียชีวิต สถาบันภาพยนตร์อเมริกันให้เธออยู่อันดับ 22 ของดาราหญิงที่ยิ่งใหญ่ที่สุดของภาพยนตร์คลาสสิกฮอลลีวูด
เฟสติวัลโอเวอร์เชอร์ (ชอสตโกวิช)
เฟสติวัลโอเวอร์เชอร์ ในบันไดเสียง เอไมเนอร์ โอปุสที่ 96 () ประพันธ์โดย ดมีตรี ชอสตโกวิช ออกแสดงครั้งแรกในปี 1954 ในงานคอนเสิร์ตที่จัดขึ้นที่โรงละครบอลชอย ในกรุงมอสโกเพื่อรำลึกถึงการครบรอบ 37 ปีการปฏิวัติเดือนตุลาคม ซึ่งเกิดขึ้นในปี 1917
วาทยากรวงดุริยางค์โรงละครบอลชอย Vassily Nebolsin พบว่าตัวเองไม่มีงานใหม่ที่เหมาะสมในการเปิดคอนเสิร์ต และติดต่อชอสตโกวิช เมื่อไม่กี่วันก่อน คีตกวีทำงานแต่งโอเวอร์เชอร์ด้วยความเร็วที่ยอดเยี่ยมและเสร็จในเวลา 3 วัน เห็นได้ชัดว่าเขาได้พื้นฐานจากโอเวอร์เชอร์รุสลันกับลุดมิลาของมีคาอิล กลิงคา ในปี 1842 และมีจังหวะที่มีชีวิตชีวาและสไตล์เพลงที่เหมือนกัน ขณะที่สไตล์สะท้อนชอสตโกวิช ชิ้นส่วนทั้งหมดใช้อุปกรณ์คลาสสิกแบบเดิม ๆ ของรูปแบบและความกลมกลืน
ผลงานชิ้นนี้ถือเป็นเพลงมาตรฐานของวงดุริยางค์ การถอดความเป็นวงดนตรีจัดทำขึ้นโดย Donald Hunsberger ในปี 1965 และมีการเล่นโดยวงดนตรีหลายวงทั่วโลก
โอเวอร์เชอร์ยังถูกเล่นในพิธีเปิดกีฬาโอลิมปิกฤดูร้อน 1980 ในกรุงมอสโก และงานคอนเสิร์ตรางวัลโนเบลในปี 2009
อะนอนิมัส (กลุ่ม)
แอนอนิมัส () เป็นกลุ่มแฮกเกอร์ที่โด่งดังโดยการโจมตีโดยปฏิเสธการให้บริการต่อรัฐบาล, สถาบันของรัฐ, เจ้าหน้าที่รัฐบาล, บรรษัท และโบสถ์แห่งวิทยาศาสตร์
กลุ่มแอนอนิมัสก่อตั้งขึ้นเมื่อปี 2003 บนโฟร์แชน สมาชิกแอนอนิมัส (รู้จักกันในชื่อ "แอนอน") สามารถพรางตัวในที่สาธารณะโดยการใส่หน้ากากกาย ฟอกส์ อย่างไรก็ตาม มีบางคนอาจจะใช้หน้ากากอื่นพรางตนเอง
มีหลายคนที่ถูกจับในฐานะโจมตีข้อมูลทางเทคโนโลยีในหลายประเทศ เช่นสหรัฐอเมริกา, สหราชอาณาจักร, ออสเตรเลีย, เนเธอร์แลนด์, สเปน, อินเดีย และตุรกี ผู้สนับสนุนจะถูกเรียกว่า "นักสู้เพื่ออิสรภาพ" และโรบินฮูดแบบดิจิตัล ในขณะที่สื่อเรียกพวกเขาว่า "ผู้ก่อจลาจลทางไซเบอร์" หรือ "ผู้ก่อการร้ายในโลกไซเบอร์". ในปี 2012 วารสารไทม์ได้จัดให้แอนอนิมัสเป็นหนึ่งใน "100 คนมีอิทธิพลมากที่สุด" ในโลก
เพราะแอนอนิมัสไม่มีผู้นำ ไม่กระทำโดยไม่มีการยอมรับในสมาชิก พาร์มี โอลซอน ได้เขียนว่า "พวกเขาไม่มีผู้นำ แต่มีองค์กรทางจิตใจที่สามารถทำให้พวกเราทึ่งได้"  แคโรล แคดวาลลาดร์ นักข่าวชาวอังกฤษของดิออบเซิร์ฟเวอร์ได้กล่าวถึงการเตรียมตัวของกลุ่มเพื่อต่อสู้กับอัลกออิดะฮ์ว่า: "ถ้าคุณเชื่อแอนอนิมัสและเรียกตนเองว่าแอนอนิมัส คุณก็คือแอนอนิมัส" โอลซอนได้อธิบายว่า: "ทุกคนสามารถมีส่วนกันได้ นี่คือกลุ่มคน และเป็นกลุ่มคนที่ดูลึกลับที่ทำงานร่วมกัน"
ในกลุ่มมีกฎบางข้อเช่น ไม่เปิดเผยตัวตน, ไม่คุยเกี่ยวกับกลุ่ม และไม่โจมตีสื่อ สมาชิกมักจะใช้วลีสำคัญอันนี้ "เราคือแอนอนิมัส เราเป็นกองทัพ เราจะไม่อภัย เราจะไม่ลืม จงหวังเรา (We are Anonymous. We are Legion. We do not forgive. We do not forget. Expect us.)"
ซานโฮเซ (จังหวัดคาปูลูอังดีนากัต)
ซานโฮเซ (San Jose) เป็นเมืองศูนย์กลางประจำจังหวัดคาปูลูอังดีนากัต ประเทศฟิลิปปินส์ ในปี ค.ศ. 2015 มีประชากร 27,487 คน เมืองนี้เป็นที่ตั้งของสมาคมมิชชานารีแห่งฟิลิปปินส์ (PBMA)
ชื่อเมืองตั้งชื่อตามโฮเซ เอเกลโอ ผู้บุกเบิกเมืองและเป็นบิดาของรูเบน เอเกลโอ การแบ่งเขตการปกครอง แบ่งออกเป็น 12 บารังไกย์
จังหวัดบาซีลัน
จังหวัดบาซีลัน (ชาบากาโน: "Provincia de Basilan"; เตาซุก: "Wilaya sin Basilan"; เซบัวโน: "Lalawigan sa Basilan") เป็นจังหวัดเกาะในเขตปกครองตนเองในมินดาเนามุสลิม ประเทศฟิลิปปินส์ โดยมีเกาะบาซีลันเป็นเกาะที่ใหญ่ที่สุดของหมู่เกาะซูลู อยู่ใกล้กับชายฝั่งด้านทิศใต้ของคาบสมุทรซัมบวงกา
เมืองอีซาเบลาอยู่ภายใต้การปกครองของจังหวัดบาซีลัน แต่ถูกจัดให้อยู่ในเขตตังไวนางซัมบวงกา ส่วนเมืองศูนย์กลางของจังหวัดคือลามีตัน
บาซีลันเป็นถิ่นฐานของกลุ่มชาติพันธ์ดั้งเดิม 3 กลุ่ม ได้แก่ ชาวยากัน, เตาซุก และซัมบวงเกโน โดยชาวยากันและเตาซุกนับถือศาสนาอิสลาม ส่วนชาวซัมบวงเกโนนับถือศาสนาคริสต์
ลอร์ดเฟรเดอริก วินด์เซอร์
ลอร์ดเฟรเดอริก วินด์เซอร์ ()
ลอร์ดเฟรเดอริก วินด์เซอร์ เกิดเมื่อวันที่ 6 เมษายน พ.ศ. 2522 ณ โรงพยาบาลเซนต์แมรี กรุงลอนดอน เป็นพระโอรสคนใหญ่ใน เจ้าชายไมเคิลแห่งเคนต์ และ เจ้าหญิงไมเคิลแห่งเคนต์ เป็นพระนัดดาใน เจ้าชายจอร์จ ดยุกแห่งเคนต์ และพระราชปนัดดาใน สมเด็จพระเจ้าจอร์จที่ 5 แห่งสหราชอาณาจักร โดยปัจจุบันอยู่ในลำดับที่ 48 ในการสืบราชบัลลังก์ โดยเขาเป็นประธานในมูลนิธิ โซดิเออรฺ ออร์ และเป็นประธานโครงการการฝึกอบรมพัฒนาอาชีพแห่งสหราชอาณาจักร 
ลอร์ดเฟรเดอริก พบกัน ชายาในอนาคตคือ โซฟี วิลเคลแมน ในวันวาเลนไทน์เมื่อปี พ.ศ. 2552 ต่อมา สมเด็จพระราชินีนาถเอลิซาเบธที่ 2 แห่งสหราชอาณาจักร ทรงพระกรุณาโปรดเกล้าโปรดกระหม่อมให้สมรสกันในวันที่ 12 กันยายน ปีเดียวกัน โดยทั้งคู่มีบุตรดังนี้
ในปี พ.ศ. 2559 ลอร์ดเฟรเดอริกได้รับแต่งตั้งจาก สมเด็จพระราชินีนาถเอลิซาเบธที่ 2 แห่งสหราชอาณาจักร ให้ดำรงตำแหน่ง หัวหน้ากองกำลังทหารแห่งสหราชอาณาจักร
เลดีกาเบรียลลา วินด์เซอร์
เลดีกาเบรียลลา วินด์เซอร์ ()
เลดีกาเบรียลลา วินด์เซอร์เกิดเมื่อวันที่ 23 เมษายน พ.ศ. 2524 ณ โรงพยาบาลเซนต์แมรี กรุงลอนดอน เป็นพระธิดาคนเล็กใน เจ้าชายไมเคิลแห่งเคนต์ และ เจ้าหญิงไมเคิลแห่งเคนต์ เป็นพระนัดดาใน เจ้าชายจอร์จ ดยุกแห่งเคนต์ และพระราชปนัดดาใน สมเด็จพระเจ้าจอร์จที่ 5 แห่งสหราชอาณาจักร โดยปัจจุบันอยู่ในลำดับที่ 51 ในการสืบราชบัลลังก์ โดยเธอได้รับการศึกษาที่ โรงเรียนดาวน์เฮาส์ และเมื่อปี พ.ศ. 2547 เธอจบการศึกษาระดับปริญญาโทรจาก มหาวิทยาลัยบราวน์
ด้านชีวิตส่วนตัว เลดีกาเบรียลลา ครองตนเป็นโสด
รางวัลนาฏราช ครั้งที่ 9
เนื่องด้วย สมาพันธ์สมาคมวิชาชีพวิทยุกระจายเสียงและวิทยุโทรทัศน์ ได้จัดงานประกาศผลรางวัลนาฏราช ครั้งที่ 9 ประจำปี พ.ศ. 2560 ขึ้น เพื่อเป็นการสร้างมาตรฐานและยกระดับการตัดสินรางวัลด้านวิทยุโทรทัศน์ ส่งเสริมการให้สาระความรู้ควบคู่ความบันเทิง ตลอดจนสร้างกำลังใจให้กับคนทำงานในวิชาชีพนี้ต่อไป โดยการตัดสินผลรางวัลจะมาจากการร่วมลงคะแนนเสียงของคนในวิชาชีพวิทยุและโทรทัศน์ให้กับผลงานดีเด่นในด้านต่างๆ ซึ่งถือเป็นความภาคภูมิใจสูงสุดกับผู้ได้รับรางวัล
ตลอดขั้นตอนการดำเนินการเก็บรวบรวมคะแนนจากผู้มีสิทธิลงคะแนนดำเนินการโดย บริษัท จีเอฟเค มาร์เก็ตไว้ส์ จำกัด ซึ่งเป็นบริษัทวิจัยการตลาดชั้นนำ และได้รับการตรวจสอบจาก PwC ประเทศไทย ซึ่งเป็นบริษัทที่มีประสบการณ์ในงานประกาศผลรางวัลในระดับนานาชาติ อาทิ รางวัล Academy Awards โดยผลการลงคะแนนจะถูกเก็บรักษาเป็นความลับสูงสุด
รางวัลนาฏราช ครั้งที่ 9 ประจำปี พ.ศ. 2560 ประกาศผลในวันที่ 5 สิงหาคม พ.ศ. 2561 ณ ศูนย์วัฒนธรรมแห่งประเทศไทย กรุงเทพมหานคร ถ่ายทอดสดทาง สถานีวิทยุโทรทัศน์ไทยทีวีสีช่อง 3 และ (ช่อง 3 เอชดี 33) เวลา 16.00 น. – 18.00 น. โดยในปีนี้ได้มีการเพิ่มรางวัลใหม่มาอีก 2 รางวัล คือ รางวัลนักแสดงดาวรุ่งชายยอดเยี่ยม และ รางวัลนักแสดงดาวรุ่งหญิงยอดเยี่ยม
รางวัลนาฏราชครั้งที่ 9 มีรางวัลทั้งสิ้น 39 รางวัล มีรายชื่อผู้เข้าชิงในแต่ละรางวัลดังต่อไปนี้
จันทรา ชัยนาม
สุรางค์ เปรมปรีดิ์
ละครทั้ง 28 เรื่องต่อไปนี้ ได้รับการเสนอชื่อเข้าชิงรางวัลนาฏราช ครั้งที่ 9
ละครทั้ง 7 เรื่องต่อไปนี้ ได้รับการลงคะแนนเสียงให้เป็นผู้ชนะรางวัลนาฏราช ครั้งที่ 9
ฟุตบอลทีมชาติกาตาร์รุ่นอายุไม่เกิน 23 ปี
ฟุตบอลทีมชาติกาตาร์รุ่นอายุไม่เกิน 23 ปี เป็นทีมฟุตบอลตัวแทนของประเทศกาตาร์ในการแข่งขันฟุตบอลโอลิมปิกและฟุตบอลรายการอื่น ๆ ที่จำกัดอายุไม่เกิน 23 ปี
ยอห์น รอกเนส
ยอห์น อินเงบริกท์ รอกเนส (; 18 มิถุนายน ค.ศ. 1902 – 30 กรกฎาคม ค.ศ. 1949) เป็นนายทหารชาวนอร์เวย์ และผู้บุกเบิกมีลอร์ก ในช่วงการยึดครองนอร์เวย์โดยนาซีเยอรมนีเขาได้จัดให้มีการต่อต้านทางทหารในช่วงต้น พร้อมด้วยโอลาฟ เฮลเซท และปอล ฟรีสโฟลด์ ส่วนในปี ค.ศ. 1941 เขาได้หนีไปสหราชอาณาจักร ที่เขาถือว่าเป็นตำแหน่งกลางร่วมกับกองทัพนอร์เวย์พลัดถิ่นในสหราชอาณาจักร
แบคเทอริโอเฟจ
แบคเทอริโอเฟจ ( หรือเรียกสั้น ๆ ว่า phage) เป็นไวรัสที่ได้ทำการติดต่อและดำรงพันธุ์เฉพาะในแบคทีเรียและอาร์เคีย ในโลกมีแบคเทอริโอเฟจจำนวน 10แบคเทอริโอเฟจในโลก ทำให้แบคเทอริโอเฟจเป็นสิ่งที่มากที่สุดในชีวมณฑล และมีมากกว่าสิ่งมีชีวิตทั้งหมดในโลกรวมแบคทีเรียรวมกัน
ชื่อของแบคเทอริโอเฟจมาจาก "แบคทีเรีย" และคำภาษากรีก "φαγεῖν" ("phagein") แปลว่ากลืนกิน
ฟุตบอลทีมชาติอุซเบกิสถานรุ่นอายุไม่เกิน 23 ปี
ฟุตบอลทีมชาติอุซเบกิสถานรุ่นอายุไม่เกิน 23 ปี เป็นทีมฟุตบอลตัวแทนของประเทศอุซเบกิสถาน แข่งขันในรายการฟุตบอลอายุไม่เกิน 23 ปี อยู่ภายใต้การดูแลของสหพันธ์ฟุตบอลอุซเบกิสถาน และเป็นหนึ่งในสมาชิกของสมาพันธ์ฟุตบอลเอเชีย
ณรงค์ศักดิ์ โอสถธนากร
ณรงค์ศักดิ์ โอสถธนากร เป็นข้าราชการชาวไทย ปัจจุบันดำรงตำแหน่งผู้ว่าราชการจังหวัดพะเยา อดีตผู้ว่าราชการจังหวัดเชียงราย อดีตผู้ตรวจราชการของกระทรวงมหาดไทย อดีตที่ปรึกษาด้านวิศวกรรมสำรวจของกรมที่ดิน อดีตผู้อำนวยการสำนักเทคโนโลยีทำแผนที่กรมที่ดิน อดีตผู้อำนวยการศูนย์ข้อมูลแผนที่ของกรมที่ดิน กรรมการผู้ทรงคุณวุฒิขึ้นบัญชีของกระทรวงการคลัง สำหรับการดำเนินการเกี่ยวกับการให้เอกชนลงทุนในโครงการของรัฐ เขามีชื่อเสียงจากการดำรงตำแหน่งผู้อำนวยการสถานการณ์ช่วยเหลือเด็กและโค้ชติดถ้ำ 13 คน ในปฏิบัติการค้นหาและกู้ภัยถ้ำหลวง ระหว่างวันที่ 23 มิถุนายน พ.ศ. 2561 – 10 กรกฎาคม พ.ศ. 2561
ณรงค์ศักดิ์ โอสถธนากร เป็นบุตรชายของนายประสาน และนางนวลจันทร์ โอสถธนากร เรียนจบจากโรงเรียนบดินทรเดชา (สิงห์ สิงหเสนีย์) จากนั้นก็เข้าศึกษาระดับปริญญาตรีจากคณะวิศวกรรมศาสตร์ มหาวิทยาลัยเกษตรศาสตร์ ในสาขาโยธา และจบการศึกษาในปี พ.ศ. 2528 เขายังสำเร็จนิติศาสตรบัณฑิต (ปี พ.ศ. 2536) เทคโนโลยีบัณฑิต (พ.ศ. 2545) และรัฐประศาสนศาสตรบัณฑิต (พ.ศ. 2556) จากมหาวิทยาลัยสุโขทัยธรรมาธิราช นอกจากนี้เขายังได้รับทุนการศึกษาไปศึกษาต่อระดับปริญญาโทที่มหาวิทยาลัยโอไฮโอสเตต ในสาขา Geodetic Science and Surveying ปี พ.ศ. 2531
รัตน์ ศรีไกรวิน
รัตน์ ศรีไกรวิน เกิดเมื่อวันที่ 24 กันยายน พ.ศ. 2460 เป็นบุตรของนายวัลลภ กับนางมลรัฐ ศรีไกรวิน มีพี่น้อง 8 คน จบการศึกษาจากคณะนิติศาสตร์ มหาวิทยาลัยธรรมศาสตร์ ด้านชีวิตครอบครัวสมรสกับนางบุณฑริกา ศรีไกรวิน
รัตน์ ศรีไกรวิน ถึงแก่อนิจกรรมในวันที่ 15 กันยายน พ.ศ. 2550 และมีงานพระราชทานเพลิงศพ ณ เมรุหลวงหน้าพลับพลาอิศริยาภรณ์ วัดเทพศิรินทราวาส กรุงเทพมหานคร เมื่อวันจันทร์ที่ 27 ตุลาคม พ.ศ. 2551
รัตน์ ศรีไกรวิน เคยรับราชการเป็นผู้พิพากษา และเป็นอดีตรองประธานศาลฎีกา ต่อมาในปี พ.ศ. 2520 ได้รับแต่งตั้งเป็นที่ปรึกษานายกรัฐมนตรี (พลเอก เกรียงศักดิ์ ชมะนันทน์) และเป็นสมาชิกสภานิติบัญญัติแห่งชาติ กระทั่งได้รับแต่งตั้งเป็นรัฐมนตรีว่าการกระทรวงยุติธรรม ในรัฐบาลของพลเอก เกรียงศักดิ์ ชมะนันทน์ แทนนายสุธรรม ภัทราคม ซึ่งลาออกจากตำแหน่งเมื่อวันที่ 11 กุมภาพันธ์ พ.ศ. 2523 และได้เข้าถวายสัตย์ปฏิญาณก่อนเข้ารับหน้าที่ เมื่อวันที่ 19 กุมภาพันธ์ของปีเดียวกัน ณ พระตำหนักภูพิงคราชนิเวศน์ จังหวัดเชียงใหม่ ต่อมาก็พ้นจากตำแหน่งเนื่องจากพลเอก เกรียงศักดิ์ ลาออกจากตำแหน่งนายกรัฐมนตรี เมื่อวันที่ 29 กุมภาพันธ์ พ.ศ. 2523
เลดีเฮเลน เทย์เลอร์
เลดีเฮเลน เทย์เลอร์ ()
เลดีเฮเลน เทย์เลอร์ (นามเดิม: เลดีเฮเลน วินด์เซอร์) เกิดเมื่อวันที่ 28 เมษายน พ.ศ. 2507 ณ บักกิงแฮมเชอร์ เป็นพระธิดาคนที่ 2 และคนเดียว ใน เจ้าชายเอ็ดเวิร์ด ดยุกแห่งเคนต์ และ แคทเธอรีน ดัชเชสแห่งเคนต์ เป็นพระนัดดาใน เจ้าชายจอร์จ ดยุกแห่งเคนต์ เป็นพระราชปนัดดาใน สมเด็จพระเจ้าจอร์จที่ 5 แห่งสหราชอาณาจักร โดยอยู่ในลำดับที่ 42 ในการสืบราชบัลลังก์ 
เลดีเฮเลน วินด์เซอร์ สมสมกับ ทีโมนมี เทย์เลอร์ เมื่อวันที่ 18 กรกฎาคม พ.ศ. 2535 และได้เปลี่ยนนามสกุลเป็น เทย์เลอร์ ตามสามี โดยมีบุตรดังนี้
ถึงแม้เธอจะสมรสและเปลี่ยนนามสกุลไปแล้ว แต่เธอยังคงทำงานในฐานะสมาชิกราชวงศ์ โดยเธอทำงานดังนี้
กอร์แซร์เดอเดิงแกร์ก
กอร์แซร์เดอเดิงแกร์ก () เป็นทีมฮอกกี้น้ำแข็งในเดิงแกร์ก ประเทศฝรั่งเศส ทีมนี้ก่อตั้งขึ้นในปี ค.ศ. 1979 และแข่งขันในศึกแอ็ฟแอ็ฟอัชเฌ ดิวิชัน 1 ซึ่งเป็นลีกระดับสองของฮ็อกกี้น้ำแข็งฝรั่งเศส และทีมกอร์แซร์เคยเข้าแข่งขันในลีกมากนุส
กอร์แซร์เดอเดิงแกร์กได้รับการก่อตั้งขึ้นในปี ค.ศ. 1979 หลังจากแข่งขันในศึกแอ็ฟแอ็ฟอัชเฌ ดิวิชัน 1 ทีมได้รับการเลื่อนชั้นสู่ลีกมากนุสสำหรับการเริ่มต้นของฤดูกาล 2002–03 หลังจากความพยายามเอาตัวรอดในฤดูกาล 2003–04 ทีมกอร์แซร์ก็ถูกผลักไสให้กลับไปที่ดิวิชัน 1 เนื่องจากเหตุผลด้านการเงิน ในปี ค.ศ. 2007 ทีมถูกลดชั้นสู่ดิวิชัน 1 และถูกลดชั้นสู่แอ็ฟแอ็ฟอัชเฌ ดิวิชัน 2 สำหรับฤดูกาล 2007–08 ส่วนในฤดูกาลที่สี่ของทีม ในดิวิชัน 2 ทีมกอร์แซร์ชนะรอบตัดเชือก 2011 และได้รับการเลื่อนชั้นกลับไปดิวิชัน 2
โคเด็กซ์ เซราฟินีอานุส
โคเด็กซ์ เซราฟินีอานุส () เป็นหนังสือที่เผยแพร่เมื่อปี ค.ศ. 1981 เป็นหนังสือสารานุกรมของสิ่งมีชีวิตในจินตนาการ สร้างโดยลุยจิ เซอราฟินีเป็นเวลา 30 เดือนในช่วงปี ค.ศ. 1976 ถึง ค.ศ. 1978 หนังสือมี 360 หน้า (ขึ้นอยู่กับรุ่นที่ผลิต) และเขียนแบบภาษาประดิษฐ์
หนังสือนี้ได้เผยแพร่ในอิตาลีและบางประเทศ
หนังสือนี้เป็นข้อเขียนแนวสารานุกรมที่มีภาพวาดกับมือ ดินสอสี สิ่งมีชีวิตที่แปลกประหลาดที่เป็นทั้งพฤกษา สัตว์ป่า กายวิภาค แฟชั่น และอาหาร มีส่วนเหมือนกันกับข้อเขียนวอยนิช เรื่องทโลน อุคบาร์ ออร์บิส เทอร์ทิอุส ของฆอร์เฆ ลุยส์ บอร์เฆส และผลงานของเมาริตส์ กอร์เนลิส แอ็ชเชอร์ กับฮีเยโรนีมึส โบส
ข้อมูลในหนังสือมักจะดูเหนือจริง ล้อเลียนสิ่งที่มีในโลกแห่งความจริง เช่น: ผลไม้ออกเลือด ต้นไม้ที่เจริญเติบโตเป็นเก้าอี้ คู่รักที่มีเพศสัมพันธ์จนกลายเป็นอัลลิเกเตอร์ ฯลฯ
หนังสือนี้แบ่งเป็น 11 ตอน 2 ส่วน โดยส่วนแรกมีรายละเอียดเกี่ยวกับธรรมชาติ วิธีจัดการกับพฤกษา สัตว์ป่า และฟิสิกส์ ส่วนที่สองเกี่ยวกับวิธีจัดการมนุษย์ มนุษย์หลายแบบ สิ่งที่มนุษย์ใช้: เสื้อ, ประวัติศาสตร์, อาหาร, สิ่งก่อสร้าง และอื่นๆ. โดยแบ่งตอนดังนี้:หลังจากตอนสุดท้ายจะมีรายละเอียดย่อยๆ ที่เขียนได้ไม่ดี
วัดสิงห์ (จอมทอง)
วัดสิงห์ เป็นวัดโบราณ ตั้งอยู่ริมคลองสนามชัย (คลองด่าน) ด้านหลังสถานีรถไฟวัดสิงห์ เขตจอมทอง ทางวัดเปิดสอน พระปริยัติธรรมแผนกนักธรรมเริ่มตั้งแต่ พ.ศ. 2480 เป็นต้นมา สำหรับการศึกษาทางโลก มีโรงเรียนมัธยมวัดสิงห์ซึ่งทางวัดให้การสนับสนุนตั้งอยู่ในที่ธรณีสงฆ์ของวัดด้วย
เนื่องจากบริเวณใกล้เคียงกับวัดเป็นชุมชนหนาแน่น จึงมีการบูรณะและสร้างเสริมถาวรวัตถุภายในวัด จนกลายเป็นวัดขนาดใหญ่แห่งหนึ่งในย่านนี้ แต่เดิมคงเป็นวัดขนาดเล็ก ตั้งอยู่ริมคลองสนามชัยที่เป็นเส้นทางคมนาคมติดต่อระหว่างแม่น้ำเจ้าพระยาและแม่น้ำท่าจีน มีหลักฐานพบว่า วัดสิงห์มีมาตั้งแต่สมัยกรุงศรีอยุธยา หากจะกำหนดอายุถือจากใบเสมาเป็นหลัก เข้าใจว่า สร้างมาแต่สมัยพระบรมโกศ ด้วยเป็นเสมาของยุคนั้นแท้ ๆ อีกประการหนึ่ง ลวดลายปูนปั้นกระจกมีรูปปั้นเทพนมติดตั้งตรงช่อฟ้าและหางหงส์ แบบเดียวกับวัดท่าหลวง อำเภอวิเศษชัยชาญ จังหวัดอ่างทอง จึงคาดว่าเป็นวัดรุ่นเดียวกัน
โบสถ์หลังเก่าก่อผนังหนาทรงวิลันดาสมัยอยุธยา หน้าบรรณปั้นปูนรูปลายพะเนียงประดับถ้วยชาม ตอนล่างหน้าบรรณปั้นลักษณะจำลอง เขามอ คันทวยสลักไม้สวยงาม หน้าอุโบสถต่อเพิงยื่นออกมา เสารับเพิงเป็นเสาเหลี่ยมย่อมมุม 12 คาดว่าต่อภายหลังในอยุธยาตอนปลาย (เหตุเพราะอยุธยาตอนต้นไม่มี) ในปัจจุบันทางวัดสร้างโบสถ์หลังใหม่และใช้เสมาเก่าเฉพาะที่ สมบูรณ์ดีเท่านั้น
ส่วนพระประธานในโบสถ์เก่า ทำด้วยก่ออิฐฉาบปูน ลงรักปิดทองและมีพระพุทธรูปอีกองค์หนึ่ง ได้อัญเชิญย้ายมาวิหารหลังใหม่ มาทราบภายหลังว่า พระพุทธรูปองค์นี้เป็นเนื้อหินทรายแดง (ศิลาแลง) คาดว่าเป็นพระพุทธรูปสมัยสุโขทัยหรืออยุธยาตอนต้น เป็นพระพุทธรูปปาง อู่ทอง นั่งขัดสมาธิ ชาวบ้านเรียกว่า หลวงพ่อดำ
นอกจากนี้ยังมีชิ้นส่วนพระพุทธรูปหินทรายแดงสมัยอยุธยาอยู่บริเวณโคนต้นโพธิ์และต้นมะขามหน้าวิหารหลวงพ่อดำอีกมาก คาดว่ามีอายุไม่ต่ำกว่า 300-400 ปี
อาภากร อยู่คงแก้ว
พลเรือตรี อาภากร อยู่คงแก้ว หรือ บิ๊กน้อย เป็นผู้บัญชาการหน่วยบัญชาการสงครามพิเศษทางเรือ กองเรือยุทธการ (ผบ.นสร.)
พลเรือตรี อาภากร อยู่คงแก้ว เกิดที่อำเภอชะอวด จังหวัดนครศรีธรรมราช สำเร็จการศึกษาชั้นประถมจากโรงเรียนบ้านชะอวด มัธยมต้นจากโรงเรียนชะอวดวิทยาคาร มัธยมปลายจากโรงเรียนเบญจมราชูทิศ นครศรีธรรมราช รุ่นที่ 83 เป็นนักเรียนเตรียมทหาร รุ่นที่ 24 นักเรียนนายเรือ รุ่นที่ 81 (พ.ศ. 2526) สำเร็จหลักสูตรนักทำลายใต้น้ำจู่โจม รุ่นที่ 17 (พ.ศ. 2533) แล้วเป็นครูฝึกหน่วยซีล รวมถึงเป็นผู้บัญชาการหน่วยสงครามพิเศษทางเรือ (ผบ.นสร.) ยุคแรก ๆ อีกทั้งเคยเป็นผู้ช่วยฝ่ายทหารเรือ ประจำนครย่างกุ้ง สาธารณรัฐแห่งสหภาพเมียนมา
ในปี พ.ศ. 2553 พลเรือตรีอาภากรได้เป็นหัวหน้าชุดปฏิบัติการพิเศษร่วมกับ พล.ร.ต.ไชยยศ สุนทรนาค ในการบังคับหมู่เรือปราบปรามโจรสลัดโซมาเลีย หลังจากการปล้นสะดมในน่านน้ำอ่าวเอเดน บริเวณตะวันออกกลาง เพื่อรักษาผลประโยชน์ของมนุษยชาติและเรือสินค้าไทยที่แล่นผ่าน โดยจัดส่งกำลังพล 351 นาย ร่วมกับกองทัพเรือนานาชาติอีก 29 ประเทศ
ส่วนในปี พ.ศ. 2554 ได้เกิดเหตุการณ์อุทกภัยในประเทศไทย พ.ศ. 2554 พลเรือตรีอาภากรพร้อมด้วยกำลังพลหน่วยซีล 27 นาย ได้ลงสู่พื้นที่จังหวัดพระนครศรีอยุธยา เพื่อช่วยเหลือชาวบ้านในจุดที่ความช่วยเหลือทั่วไปไม่สามารถเข้าถึง
พ.ศ. 2559 มีพระบรมราชโองการโปรดเกล้าฯ ให้พลเรือตรีอาภากรเป็นราชองครักษ์เวรสืบต่อไปอีกวาระ ตั้งแต่วันที่ 12 สิงหาคม พ.ศ. 2559
ในภายหลัง ได้มีพระราชโองการโปรดเกล้าฯ ให้พลเรือตรีอาภากรเป็นผู้บัญชาการหน่วยบัญชาการสงครามพิเศษทางเรือ กองเรือยุทธการ ณ วันที่ 1 ตุลาคม พ.ศ. 2560
และในปี พ.ศ. 2561 พลเรือตรี อาภากร อยู่คงแก้ว เป็นผู้นำหน่วยซีล เข้าเสริมทัพในปฏิบัติการค้นหาและกู้ภัยถ้ำหลวง ที่จังหวัดเชียงราย ซึ่งปฏิบัติการนี้มีอดีตหน่วยซีลเสียชีวิต 1 นาย โดยที่พลเรือตรี อาภากร ได้แสดงความเสียใจ แต่ยังคงยืนยันดำเนินภารกิจต่อไป เพื่อไม่ให้การเสียชีวิตของสมาชิกทีมต้องสูญเปล่า
อาภากร อยู่คงแก้ว เป็นบุตรคนที่ 6 ของนายนัด กับนางบุญสม อยู่คงแก้ว มีพี่น้อง 8 คน สมรสกับศศิวิมล (สกุลเดิม แก้วปาน) อดีตทีมงานสารคดี "ส่องโลก" และ "หลายชีวิต" ของสันติธร หุตาคม ปัจจุบันเป็นผู้บริหารบริษัท ซี แอร์ แลนด์ โปรดักชั่น จำกัด ซึ่งผลิตสารคดี "สำรวจธรรมชาติ On the World" ออกอากาศทาง ททบ.5 และเป็นผู้ดูแลเพจ "Thai NavySEAL" มีบุตร 1 คน
อาร์ม็อง เดอ บรินญัก
อาร์ม็อง เดอ บรินญัก () หรือที่นิยมเรียกว่า แชมเปญหนึ่งโพดำ เป็นชื่อของแชมเปญแต๊ตเดอกูว์เว (tête de cuvée) ซึ่งเป็นแชมเปญชั้นหรูของประเทศฝรั่งเศส ผลิตโดยโรงแชมเปญกาติเยร์ (Cattier) และวางนำหน่ายในขวดโลหะ แชมเปญอาร์ม็อง เดอ บรินญัก สามารถแบ่งออกเป็น 5 ระดับ ได้แก่ Brut Gold, Rosé, Demi Sec, Blanc de Blancs และ Blanc de Noirs
ยูโรเปี้ยนคัพ รอบชิงชนะเลิศ 1982
ยูโรเปี้ยนคัพ รอบชิงชนะเลิศ 1982 () การแข่งขันที่เกิดขึ้นเมื่อวันที่ 26 พฤษภาคม ค.ศ. 1982 แชมป์ลีกอังกฤษ แอสตันวิลลา ชนะแชมป์ลีกเยอรมันตะวันตก บาเยิร์นมิวนิก 1–0 ที่ ร็อตเตอร์ดัม เนเธอร์แลนด์ คว้าแชมป์ยูโรเปี้ยนคัพเป็นสมัยแรกและสมัยเดียวของสโมสรและเป็นทีมเดียวจากอังกฤษที่คว้าแชมป์สมัยเดียวโดยชัยชนะครั้งนี้เป็นชัยชนะครั้งที่ 6 จากทีมฝ่ายอังกฤษ
การแข่งขันครั้งนี้แอสตันวิลลาได้เปลี่ยนแปลงตำแหน่งผู้จัดการทีมจาก รอน ซอนเดอร์ส ที่ลาออกไปอย่างไม่คาดคิดก่อนจะเริ่มเกมในรอบก่อนรองชนะเลิศหลังจากจบการแข่งขันในรอบ 2 ที่ทีมสิงห์ผยองชนะ ดินาโมเบอร์ลิน มาเป็น โทนี่ บาร์ตัน
หนึ่งในอุบัติเหตุที่เป็นที่จดจำในการแข่งขันครั้งนั้นเกิดขึ้นในนาทีที่ 9 เมื่อนายทวารมือ 1 จอมเก๋าวัย 34 ปีของแอสตันวิลลา จิมมี่ ริมเมอร์ ได้รับบาดเจ็บซ้ำที่ไหล่ทำให้ต้องเปลี่ยนตัวออกและส่งนายทวารมือ 2 วัย 24 ปีที่เพิ่งลงเล่นเป็นนัดที่ 2 ให้กับสโมสร ไนเจล สปิงค์ ลงมาเล่นแทนและสปิงค์ลงมาเซฟลูกยิงของนักเตะบาเยิร์นไว้หลายครั้งทำให้รอดพ้นการจากการเสียประตูส่งผลให้สปิงค์ขึ้นมาเป็นมือ 1 ของทีมนานถึง 12 ปี
โคปาอเมริกา 2019
การแข่งขันฟุตบอล โคปาอเมริกา เป็นการแข่งขันฟุตบอลชายระดับชาติรายการหลักสำหรับทีมชาติในทวีปอเมริกาใต้ ในครั้งนี้จะจัดขึ้นที่ประเทศบราซิล นับเป็นครั้งที่ 46 ตั้งแต่มีการจัดขึ้น โดนครั้งนี้จะจัดขึ้นระหว่างวันที่ 11 มิถุนายน ถึง 4 กรกฎาคม ค.ศ. 2019 ผู้ชนะจะได้รับสิทธิ์เข้าแข่งขันฟีฟ่าคอนเฟเดอเรอชันส์คัพ 2021 โดยชิลีจะแข่งในฐานะแชมป์เก่า หลังจากคว้าแชมป์ในปี 2015 และ เซนเตนาริโอ 2016
ในการแข่งขันโคปาอเมริกานั้นสมาคมฟุตบอลอเมริกาใต้จะคัดเลือกเจ้าภาพจากการเรียงตัวอักษรและทำให้โคปาอเมริกา 2019 นั้นชิลีจะได้เป็นเจ้าภาพ และ บราซิลจะได้เป็นเจ้าภาพในปี 2015 แต่เนื่องจากประเทศบราซิลนั้นได้รับการเป็นเจ้าภาพจัดการแข่งขัน ฟีฟ่าคอนเฟเดอเรชันส์คัพ 2013 ฟุตบอลโลก 2014 และ โอลิมปิกฤดูร้อน 2016 ซี่งบราซิลจึงไม่ประสงค์ที่ที่จะเป็นเจ้าภาพในการแข่งขันโคปาอเมริกา 2015 อีก ซึ่งคอนเมบอลได้อนุมัติให้สลับการเป็นเจ้าภาพเมื่อปี พ.ศ. 2555
ในวันที่ 14 มิถุนายน ค.ศ. 2018 เฟนานโด ซานี่ย์ รองประธานสมาพันธ์ฟุตบอลบราซิล ได้ประกาศเมืองที่จะเป็นเจ้าภาพการแข่งขันคือดังนี้
เจงล็อต
เจงล็อต () เป็นเครื่องรางตามความเชื่อในเรื่องไสยศาสตร์ของอินโดนีเซีย คล้ายกับกุมารทองของไทย เจงล็อต มีลักษณะคล้ายมนุษย์ แต่มีรูปร่างที่เล็กมาก และผอมแห้ง แต่มีเขี้ยวที่ยาวแหลม และเล็บมือที่ยาวแหลม มีผมยาว กล่าวกันว่าเจงล็อตมีที่มาจากเกาะชวา และได้แพร่กระจายไปทั่วอินโดนีเซียตามเมืองใหญ่ ๆ เช่น สุราบายา, บาหลี หรือทางตะวันออกของเกาะชวา หรือเมืองหลวงของประเทศ คือ จาการ์ตา ผู้ที่ครอบครองอาจได้ความร่ำรวย หรือกระทำการล้างแค้นต่อศัตรู หรือแม้แต่ทำเสน่ห์ใส่เพศตรงข้ามได้ แต่ผู้ที่ครอบครองเจงล็อตต้องเลี้ยงมันด้วยเลือด ทั้งเลือดของมนุษย์ หรือเลือดสัตว์
เจงล็อต มีขายทั่วไปหรือแม้แต่ให้เช่าชั่วคราวตามตลาดหรือตามที่ต่าง ๆ ในอินโดนีเซีย จนถึงขึ้นมีการขายกันในอินเทอร์เน็ต หรือจัดเป็นนิทรรศการขึ้นมา จนมีการสร้างเป็นเจงล็อตปลอมหลอกขายกันทั่วไป ว่ากันว่า สามารถพบเจงล็อตได้แม้แต่บนหลังคาบ้าน หรือบนต้นไม้ใหญ่ ๆ
มีความเชื่อกันว่า เจงล็อตมาจากผู้ที่เล่นไสยเวทย์จนบรรลุญาณถึงขั้นหนึ่ง เขาต้องการชีวิตนิรันดร์ เมื่อทำพิธีกรรมด้วยโชคชะตาทำให้ร่างกายของเขาได้หดเล็กลงและกลายสภาพเป็นเจงล็อตไปในที่สุด รวมถึงคนทรงเจ้าหรือผู้มีญาณก็สามารถกลายร่างเป็นเจงล็อตได้ด้วย
ผู้ที่มีครอบครองเจงล็อตและผู้ขายผู้หนึ่ง กล่าวว่า เจงล็อตยังมีทั้งเจงล็อตที่ดี และเจงล็อตร้าย เจงล็อตที่ดีจะกินธัญพืชจำพวกยาสูบหรือหมาก หรือดอกไม้ เป็นอาหาร ขณะที่เจงล็อตร้ายจะกินเลือดเป็นอาหาร ผู้ที่ครอบครองต้องเลี้ยงมันด้วยเลือดให้เหมาะสม มิเช่นนั้นมันอาจกลับมาทำร้ายผู้ที่ครอบครองได้จนถึงแก่ชีวิต
อีกทั้งยังแบ่งเจงล็อตออกได้เป็น 3 ประเภท คือเชื่อกันว่า เจงล็อตสามารถปกป้องทรัพย์สินหรือบ้านเรือนหรือภัยอันตรายของผู้ครอบครองได้ และสามารถเคลื่อนไหวได้ เจงล็อตจะเป็นฝ่ายเลือกผู้ที่จะเป็นเจ้าของมัน และสามารถสื่อสารหรือทักทายกับเจ้าของหรือบุคคลทั่วไปได้
ทาเกดะ คัตสึโยริ
ทาเกดะ คัตสึโยริ ( Takeda Katsuyori/武田 勝頼 ) เกิดในปี ค.ศ.1546 เป็นบุตรชายของทาเกดะ ชิงเง็ง ไดเมียวแห่งแคว้นคาอิและเป็นผู้นำตระกูลทาเกดะ หลังจากที่ชิงเง็งผู้เป็นบิดาเสียชีวิตในปี ค.ศ.1573 คัตสึโยริขึ้นเป็นผู้นำตระกูลแทน และนำทัพเข้าโจมตีตระกูลโทกูงาวะ โทกูงาวะ อิเอยาซุสู้ไม่ได้จึงต้องขอความช่วยเหลือจากโอดะ โนบูนางะ ทางด้านทาเกดะก็บุกทะลวงด่านของตระกูลโทกูงาวะแตกไปหลายด่าน จนถึงด่านนากาชิโนะ ซึ่งเป็นด่านสุดท้ายของโทกูงาวะ และถ้านากาชิโนะถูกทาเกดะยึดเมื่อใด โทกูงาวะก็จะล่มสลาย ดังนั้นโนบูนางะจึงส่งทหารเข้าช่วยเหลืออิเอยาซุ และเกิดยุทธการที่ทหารม้าทาเกดะต้องพ่ายทหารปืนโอดะในนามยุทธการนากาชิโนะ
ทาเกดะ คัตสึโยรินำทัพเข้าล้อมนากาชิโนะในปีค.ศ.1575 ซึ่งมีแต่ทหารม้าเป็นส่วนมาก ฝ่ายตระกูลโอดะก็ตั้งรั้วเป็นแนวยาวและมีทหารปืนอยู่มากเช่นกัน ทาเกดะ คัตสึโยริจึงสั่งให้ทหารม้าของตนบุกแนวรั้วของโอดะทันที แต่เมื่อโอดะยิงปืน สถานการณ์ก็เปลี่ยนไป ทหารม้าฟูริงกะซันผู้เกรียงไกรในคาอิต้องถูกปืนของโอดะยิงตายล้มเป็นใบไม้ร่วง คัตสึโยริจึงสั่งหน่วยทหารชุดสองบุกตี ก็ถูกโอดะยิงตายกลาดเกลื่อน สุดท้ายทหารชุดสามของทาเกดะก็ถูกโอดะยิงตายยกกอง แทบจะไม่มีใครรอดชีวิตจากนากาชิโนะไปได้เลย ทาเกดะ คัตสึโยริจำต้องถอยทัพกลับอย่างเลี่ยงมิได้ และทำการเซ็ปปูกุจบชีวิตในปีค.ศ.1582 หลังจากการตายของชินเก็น 9 ปี และก็ทำให้ตระกูลทาเกดะต้องล่มสลายไปด้วย
โรงเรียนสวนกุหลาบวิทยาลัย เพชรบูรณ์
โรงเรียนสวนกุหลาบวิทยาลัย เพชรบูรณ์ หรือมีชื่อเรียกย่อๆ ว่า “สวนเพชร” () (อักษรย่อ: ส.ก.พ., S.K.PB.) เป็นโรงเรียนมัธยมศึกษา ประเภทสหศึกษา ในเครือสวนกุหลาบวิทยาลัย ลำดับที่หก สังกัดสำนักงานเขตพื้นที่การศึกษามัธยมศึกษา เขต 40 สำนักงานคณะกรรมการการศึกษาขั้นพื้นฐานกระทรวงศึกษาธิการ รหัสสถานศึกษา 1067380582 ปัจจุบันตั้งอยู่เลขที่ 222 หมู่ 13 ถนนสระบุรี-หล่มสัก ตำบลท่าพล อำเภอเมืองเพชรบูรณ์  จังหวัดเพชรบูรณ์ 67250
โรงเรียนสวนกุหลาบวิทยาลัย เพชรบูรณ์ (สวนเพชร) เป็นหนึ่งในสถาบันสวนกุหลาบวิทยาลัย ทั้ง 11 สวน โดยบริหารจัดการภายใต้ธรรมนูญการศึกษาแห่งสถาบันสวนกุหลาบ ทั้งยังมีกรีฑาสวนกุหลาบสัมพันธ์ และงานชุมนุมลูกเสือ - เนตรนารี สวนกุหลาบสัมพันธ์ ซึ่งจัดขึ้นร่วมกับโรงเรียนในเครือสวนกุหลาบวิทยาลัย เป็นประจำทุกปี โดยแต่ละโรงเรียนจะผลัดกันเป็นเจ้าภาพ
ตราประจำโรงเรียนเป็นรูปหนังสือมีไม้บรรทัดดินสอปากกาคั่นอยู่ หน้าปกหนังสือมีพระเกี้ยวยอดหรือจุลมงกุฏ และอักษรย่อ จ.ป.ร. ด้านขวามีช่อดอกกุหลาบ มุมซ้ายล่างมีริบบิ้นผูกช่อดอกกุหลาบ ซึ่งมีตัวหนังสือกำกับว่า "โรงเรียนหลวงสวนกุหลาบ" ด้านบนปรากฏมีปรัชญาและคติพจน์ "สุวิชาโน ภวํ โหติ" ด้านล่างมีคำแปลว่า "ผู้รู้ดี เป็นผู้เจริญ"
พุทธศาสนสุภาษิตภาษาบาลีสันสกฤต ความว่า “สุวิชาโน ภวํ โหติ” อ่านว่า "สุ-วิ-ชา โน พะ-วัง โห-ติ" แปลเป็นภาษาไทยได้ว่า “ผู้รู้ดี เป็นผู้เจริญ”
สุภาพบุรุษสุภาพสตรีสวนกุหลาบวิทยาลัย เพชรบูรณ์
“สุภาพบุรุษสวนกุหลาบฯ” หมายถึง นักเรียนโรงเรียนสวนกุหลาบวิทยาลัยที่ได้รับการปลูกฝังให้เป็นเป็นเลิศด้านคุณธรรม เป็นผู้นำที่มีคุณภาพ มีความสามารถทางวิชาการ มีวินัย ใส่ใจในระบอบประชาธิปไตย ยึดมั่นในสถาบันแห่งชาติ ไม่ละเลยในประโยชน์ส่วนรวม เอื้ออาทรต่อกันด้วยความรักความสามัคคี ประจักษ์ในพระคุณครู ร่วมเชิดชูเกียรติภูมิแห่งสวนกุหลาบ “เป็นผู้นำ รักเพื่อน นับถือพี่ เคารพครู กตัญญูพ่อแม่ ดูแลน้อง” เป็นสโลแกนช่วยให้จดจำได้ง่าย ต้องใส่ความเป็นสวนกุหลาบด้วยความภาคภูมิใจในเรื่องราวต่างๆ ของ “สวนกุหลาบฯ” เมื่อสิ่งต่างๆ สะสมอยู่ในตัวจึงจะเป็น “สุภาพบุรุษสวนกุหลาบฯ” ที่สมบูรณ์
สีประจำโรงเรียนชมพู - ฟ้า
กุหลาบจุฬาลงกรณ์ คือ ดอกกุหลาบพันธุ์หนึ่ง ไม่มีหนามที่ลำต้น มีขนาดดอกที่ใหญ่มาก สีชมพู และมีกลิ่นหอมจัด เกิดการการเพาะพันธุ์ของชาวยุโรปผู้หนึ่ง และชาวยุโรปผู้นั้นได้ขอพระราชทานพระบรมราชานุญาต ตั้งชื่อกุหลาบงามพันธุ์ที่เขาผสมขึ้นใหม่ว่า “King of Siam” ซึ่งเป็นดอกกุหลาบที่โปรดของพระราชชายาเจ้าดารารัศมี และทรงถวายนามกุหลาบนั้นว่า "กุหลาบจุฬาลงกรณ์"
ปัจจุบันโรงเรียนสวนกุหลาบวิทยาลัยมีสถานศึกษาในเครือที่ใช้ชื่อ “สวนกุหลาบวิทยาลัย” ในภูมิภาคต่างๆ ของประเทศไทยทั้งหมด 11 แห่ง 
มีการสร้างพันธกิจสำคัญร่วมกันขับเคลื่อนคุณภาพการศึกษาโดยการบริหารจัดการขององค์กรเครือข่ายสวนกุหลาบ สร้างบรรทัดฐานการเรียนการสอนทั้ง 11 สวนไปในทิศทางเดียวกัน ได้แก่
กลุ่มโรงเรียนสวนกุหลาบวิทยาลัย ได้ร่วมกันจัด "งานชุมนุมลูกเสือ-เนตรนารี “สวนกุหลาบสัมพันธ์”" ขึ้นเป็นประจำทุกปี ณ ค่ายลูกเสือวชิราวุธ จังหวัดชลบุรี ซึ่งนักเรียนระดับมัธยมศึกษาปีที่ 2 จะเป็นผู้แทนของแต่ละโรงเรียน เข้าร่วมกิจกรรมนี้
กลุ่มโรงเรียนสวนกุหลาบวิทยาลัย ได้ร่วมกันจัด "“การแข่งขันกรีฑาสวนกุหลาบสัมพันธ์”" ขึ้นเป็นประจำทุกปี ณ ศูนย์กีฬามหาวิทยาลัยธรรมศาสตร์รังสิต
"ดูบทความหลักที่ กิจกรรมร่วมของกลุ่มโรงเรียนสวนกุหลาบวิทยาลัย"
เจ้าหญิงฟร็องซวซแห่งออร์เลอ็อง (ค.ศ. 1902–1953)
เจ้าหญิงฟร็องซวซแห่งออร์เลอ็อง ()
เจ้าหญิงฟร็องซวซแห่งออร์เลอ็อง ประสูติเมื่อวันที่ 25 ธันวาคม พ.ศ. 2445 ณ ปารีส ประเทศฝรั่งเศส เป็นพระธิดาพระองค์ที่ 2 ใน เจ้าชายจีนส์ ดยุกแห่งกุสซี และ เจ้าหญิงอิซาเบลแห่งออร์เลอ็อง (2421-2504) โดยทรงเป็นปิตุจฉา(ป้าฝ่ายพ่อ)ใน เจ้าชายอ็องรี เคานต์แห่งปารีส
พระองค์ทรงเสกสมรสกับ เจ้าชายคริสโตเฟอร์แห่งกรีซและเดนมาร์ก เมื่อวันที่ 11 กุมภาพันธ์ พ.ศ. 2472 โดยเป็นพระชายาพระองค์ที่ 2 โดยรับพระราชทานพระอิสริยยศที่ เฮอร์รอยัลไฮเนส เจ้าหญิงคริสโตเฟอร์แห่งกรีซและเดนมาร์ก โดยมีพระโอรส 1 พระองค์คือ
เลนินวปอลเช
เลนินวปอลเช () เป็นภาพยนตร์แนวชีวิตเรื่องยาวจากสหภาพโซเวียตในปี 1966 กำกับโดย Sergei Yutkevich ภาพยนตร์เรื่องนี้เล่าชีวประวัติของวลาดีมีร์ เลนินขณะอยู่ในโปแลนด์ในปี 1914 Yutkevich ได้รับรางวัลผู้กำกับภาพยนตร์ยอดเยี่ยมในงานเทศกาลภาพยนตร์กานในปี 1966
เจ้าชายจีนส์ ดยุกแห่งกุสซี
เจ้าชายจีนส์ ดยุกแห่งกุสซี ()
เจ้าชายจีนส์ ดยุกแห่งกุสซี ประสูติเมื่อวันที่ 4 กันยายน พ.ศ. 2417 ณ ปารีส ประเทศฝรั่งเศส เป็นพระโอรสใน เจ้าชายโรเบิร์ต ดยุกแห่งชาทร์ และ เจ้าหญิงฟรานคอซิสแห่งออร์เลอ็อง (2387-2468) โดยขณะพระองค์สิ้นพระชนม์นั้น ทรงได้รับความนิยมจากประชาชนในฐานะผู้ออ้างสิทธิราชบัลลังก์ฝรั่งเศส 
เจ้าชายจีนส์ ดยุกแห่งกุสซี ทรงเสกสมรสกับ เจ้าหญิงอิซาเบลแห่งออร์เลอ็อง (2421-2504) ในปี พ.ศ. 2442 มีพระโอรส-ธิดาดังนี้
อุทยานดาราศาสตร์สิรินธร
อุทยานดาราศาสตร์สิรินธร () คือศูนย์ดาราศาสตร์แห่งชาติของประเทศไทย ตั้งอยู่ที่ตำบลดอนแก้ว อำเภอแม่ริม จังหวัดเชียงใหม่ อยู่ภายใต้การดูแลของสถาบันวิจัยดาราศาสตร์แห่งชาติ เริ่มก่อสร้างเมื่อปีพ.ศ. 2559 และเริ่มดำเนินงานในเดือนพฤศจิกายน 2560 โดยมีกำหนดแล้วเสร็จอย่างสมบูรณ์ทั้งโครงการในปีพ.ศ. 2565 ซึ่งจะถือเป็นศูนย์ดาราศาสตร์ที่ดีที่สุดของเอเชียตะวันออกเฉียงใต้ โครงการนี้ใช้งบประมาณไปแล้วราว 624 ล้านบาทจนถึงปัจจุบัน
ภายในอุทยานดาราศาสตร์ประกอบไปด้วย ศูนย์วิจัยและบริการทางดาราศาสตร์, หอดูดาวแบบสะท้อนแสงขนาด 0.7 เมตร, ท้องฟ้าจำลอง, พิพิธภัณฑ์ดาราศาสตร์ และยังเป็นที่ตั้งของเครื่องเคลือบกระจกที่ใหญ่ที่สุดของไทย และยังเป็นศูนย์แม่ข่ายในการควบคุมกล้องโทรทัศน์ระยะไกล
ฟุตบอลทีมชาติบังกลาเทศรุ่นอายุไม่เกิน 23 ปี
ฟุตบอลทีมชาติบังกลาเทศรุ่นอายุไม่เกิน 23 ปี เป็นทีมฟุตบอลเยาวชนภายใต้การควบคุมของสหพันธ์ฟุตบอลบังกลาเทศ และเป็นตัวแทนของบังกลาเทศในการแข่งขันโอลิมปิก, ฟุตบอลเอเชียเยาวชนอายุไม่เกิน 23 ปี และเอเชียนเกมส์
ในเอเชียนเกมส์ 2018 บังกลาเทศอยู่ในกลุ่มบี ร่วมกับไทย, อุซเบกิสถาน และกาตาร์ ปรากฏว่าทีมได้สร้างประวัติศาสตร์ด้วยการผ่านเข้าสู่รอบแพ้คัดออกเป็นครั้งแรกนับตั้งแต่เข้าร่วมการแข่งขัน
ซูรีเกาซิตี
ซูรีเกาซิตี (Surigao City; ชื่ออย่างเป็นทางการ: City of Surigao) เป็นเมืองศูนย์กลางของจังหวัดฮีลากังซูรีเกา ประเทศฟิลิปปินส์ ในปี ค.ศ. 2015 มีประชากร 154,137 คน ตั้งอยู่ปลายสุดทางทิศตะวันออกเฉียงเหนือของเกาะมินดาเนา เมืองมีพื้นที่ 245.34 ตารางกิโลเมตร คิดเป็น 1.4% ของพื้นที่ภูมิภาคคารากา
ซูรีเกาเป็นศูนย์กลางทางการเมือง พาณิชยกรรม การเงิน อุตสาหกรรม และการศึกษาของจังหวัดฮีลากังซูรีเกาและคาปูลูอังดีนากัต รวมไปถึงบางส่วนของจังหวัดข้างเคียงอย่างตีโมกซูรีเกา, ฮีลากังอากูซัน และตีโมกเลเต ซูรีเกาแบ่งการปกครองออกเป็น 54 บารังไกย์ แบ่งเป็น 33 แห่งบนแผ่นดิน และอีก 21 แห่งที่เป็นเกาะ
จังหวัดมากินดาเนา
จังหวัดมากินดาเนา (มากินดาเนา: "Dalapa sa Magindanaw") เป็นจังหวัดในเขตปกครองตนเองในมินดาเนามุสลิม ประเทศฟิลิปปินส์ มีเมืองศูนย์กลางชื่อว่าบูลูอัน ส่วนเมืองศูนย์กลางทางกฎหมายนั้น มีชื่อว่าซุลตันคูดารัต จังหวัดมีพื้นที่ติดกับจังหวัดตีโมกลาเนาทางทิศเหนือ ติดกับจังหวัดโคตาบาโตทางทิศตะวันออก ติดกับจังหวัดซุลตันคูดารัตทางทิศใต้ และติดกับอ่าวอิลลานาทางทิศตะวันตก
มากินดาเนาประกอบด้วยเทศบาล 36 แห่ง ซึ่งแบ่งบารังไกย์ได้อีก 508 แห่ง สำหรับเมืองอิสระโคตาบาโตซิตีนั้น แม้ว่าจะถูกรวมในจังหวัดในเชิงภูมิศาสตร์ แต่เชิงการปกครองถือว่าเป็นอิสระจากตัวจังหวัดและเขตปกครองตนเองในมินดาเนามุสลิม
ทากาฟูมิ อากาโฮชิ
ทากาฟูมิ อากาโฮชิ () เป็นนักฟุตบอลชาวญี่ปุ่น ปัจจุบันเล่นให้กับสุพรรณบุรีในไทยลีก
อากาโฮชิเคยเล่นให้กับสโมสรในลัตเวียอย่างลีปาญาสเมตาเลอร์กส์ ซึ่งเขาทำผลงานได้ดี ด้วยการลงเล่น 15 นัดในลีก ทำได้ 6 ประตู และติดทีมยอดเยี่ยมของลัตเวียนไฮเออร์ลีกในฤดูกาล 2010 ต่อมาในเดือนมกราคม ค.ศ. 2011 เขาย้ายไปร่วมทีมโปกอนเชสชิน และในเดือนกรกฎาคม ค.ศ. 2014 อากาโฮชิได้ย้ายไปเล่นให้กับอูฟาในรัสเซียนพรีเมียร์ลีกด้วยสัญญา 3 ปี เขาลงเล่นนัดแรกในฐานะตัวสำรองในนัดที่พบกับเซนิตเซนต์ปีเตอร์สเบิร์กเมื่อวันที่ 16 สิงหาคม ค.ศ. 2014 อย่างไรก็ตาม เขาได้ลงเล่นให้กับอูฟาเพียง 3 นัด จึงถูกปล่อยยืมตัวให้กับโปกอนเชสชินจนจบฤดูกาล 2014-15 และวันที่ 8 มิถุนายน ค.ซ. 2015 อากาโฮชิแยกทางกับอูฟาด้วยความยินยอมร่วมกัน เขาจึงย้ายกลับไปโปกอนเชสชินอีกครั้ง
ในเดือนมกราคม ค.ศ. 2017 อากาโฮชิได้ย้ายไปเล่นให้กับราชบุรี มิตรผลในไทยลีก เขาทำประตูแรกให้กับสโมสรในนัดที่ราชบุรีบุกไปแพ้บางกอกกล๊าส 3-2 เมื่อวันที่ 5 มีนาคม ค.ศ. 2017 จบฤดูกาล เขาทำได้ 3 ประตู และในเดือนธันวาคม ค.ศ. 2017 เขาย้ายไปร่วมทีมสุพรรณบุรี เขาทำประตูแรกให้กับสโมสรในนัดที่สุพรรณบุรีเปิดบ้านเอาชนะแอร์ฟอร์ซ เซ็นทรัล 3-0 เมื่อวันที่ 28 เมษายน ค.ศ. 2018
ชิมะสุ โยชิฮิโระ
ชิมะสุ โยชิฮิโระ ( 島津 義弘 ) เกิดวันที่ 21 สิงหาคม ค.ศ.1535 เป็นบุตรชายของชิมะสุ ทากาฮิสะ เป็นน้องชายของชิมะสุ โยชิฮิสะ และเป็นหลานของชิมะสุ จิสชินไซ
โยชิฮิโระนั้นออกรบกับศัตรูตระกูลไอโตะเคียงบ่าเคียงไหล่กับบิดา ครั้งหนึ่งถูกศัตรูยิงธนูใส่ถึง 5 ครั้ง แต่โยชิฮิโระก็ยังสังหารศัตรูไปมากมาย ทำให้ได้ฉายาว่า"ยักษ์แห่งชิมะสุ"
หลังจากที่บิดาเสียชีวิตไปในค.ศ.1571 โยชิฮิสะบุตรคนโตขึ้นเป็นผู้นำตระกูลแทนและพยายามขยายอำนาจในเกาะคิวชูโดยทำศึกกับตระกูลโอโตโมะและได้รับชัยชนะหลายครั้ง จนต่อมาเมื่อโทะโยะโตะมิ ฮิเดะโยะชิเข้าช่วยเหลือโอโตโมะ โซริน ผู้นำตระกูลโอโตโมะและส่งทหารหลายแสนนายเข้าบุกชิมะสุทำให้สถานการณ์เปลี่ยนแปลง ชิมะสุแพ้อย่างต่อเนื่องจนโยชิฮิสะยอมออกบวชเพื่อรักษาตระกูล ทำให้โยชิฮิโระขึ้นเป็นผู้นำแทนและขอยอมแพ้ตระกูลโทะโยะโตะมิในที่สุด
เมื่อฮิเดะโยะชิรวมญี่ปุ่นสำเร็จใน ค.ศ.1590 ก็วางแผนรุกรานเกาหลี โยชิฮิโระและชิมะสุ โทชิฮิสะซึ่งเป็นน้องชายอีกคนจากตระกูลชิมะสุได้รับคำสั่งให้ไปบุกเกาหลี แต่เนื่องจากโทชิฮิสะผู้เป็นน้องชายเสียชีวิตก่อน ทำให้ชิมะสุ โยชิฮิโระต้องทำหน้าที่เพียงคนเดียว
หลังเสร็จสิ้นสงครามอิมจิน โทะโยะโทะมิแพ้ราบคาบ ฮิเดะโยะชิก็เสียชีวิตในปีค.ศ.1598 ก็เกิดศึกเซกิงาฮาระขึ้นในปีค.ศ.1600 แต่ก่อนที่จะเกิดศึกนั้น ตัวของชิมะสุ โยชิฮิโระอยู่ที่โอซาก้าซึ่งมีทหารแค่น้อยนิดทำให้โยชิฮิโระในตอนแรกนั้นคิดทำเซ็ปปุกุปลิดชีวิตตนเอง แต่เมื่อชิมะสุ โทโยฮิสะผู้หลานเข้ามาช่วย โยชิฮิโระจึงเปลี่ยนใจและเดินทัพไปที่ปราสาทฟุชิมิซึ่งอยู่ในเขตของตระกูลโทกุงาวะเพื่อขอสวามิภักดิ์ แต่เนื่องจากโมริอิ โมโตทาดะ ทหารของโทกุงาวะ อิเอยาสุซึ่งเป็นเจ้าเมืองนั้นยังไม่ทราบเรื่องจึงไม่ให้เข้าเมือง ทำให้ชิมะสุ โยชิฮิโระต้องจำใจเข้าตีปราสาทฟุชิมิและเข้าร่วมกับอิชิดะ มิตสึนาริในที่สุด
เมื่อศึกเซกิงาฮาระเกิดขึ้น และเมื่อทัพฝ่ายตะวันตกพ่ายแพ้ฝ่ายทัพตะวันออกยับเยิน ชิมะสุ โยชิฮิโระตัดสินใจใช้ทหารที่มีอยู่ของตนฝ่าวงล้อมของกองทัพโทกุงาวะ แต่ถูกโทกุงาวะไล่ตามตีจนทำให้โทโยฮิสะผู้หลานเสียชีวิต ส่วนโยชิฮิโระนั้นกลับบ้านเกิดที่แคว้นซัตสึมะได้อย่างปลอดภัย
จากนั้นโยชิฮิโระก็ใช้ชีวิตที่เหลือดูแลลูกหลานและเสียชีวิตในวันที่ 30 สิงหาคม ค.ศ.1619 ด้วยอายุ 84 ปี ต่อมาลูกชายของเขาคือ ชิมะสุ ทาดะสึเนะ ก็ได้ครองแคว้นซัตสึมะสืบต่อมา
https://wiki.samurai-archives.com/index.php?title=Shimazu_Yoshihiro
เจ้าหญิงอีซาแบลแห่งออร์เลอ็อง (ค.ศ. 1878–1961)
เจ้าหญิงอีซาแบลแห่งออร์เลอ็อง ()
เจ้าหญิงอีซาแบลแห่งออร์เลอ็อง ประสูติเมื่อวันที่ 7 พฤษภาคม พ.ศ. 2421 เป็นพระธิดาใน เจ้าชายฟิลิป เคานต์แห่งปารีส และ อินฟันตามารี อีซาแบลแห่งออร์เลอ็อง โดยทรงเป็นพระราชปนัดดาใน พระเจ้าเฟร์นันโดที่ 7 แห่งสเปน ผ่านทางสายพระมารดา 
พรองค์ทรงเสกสมรสกับ เจ้าชายจีนส์ ดยุกแห่งกุสซี ในปี พ.ศ. 2442 ซึ่งพระสวามีของพระองค์นั้นเป็นผู้อ้างสิทธิราชบัลลังก์แห่งฝรั่งเศส ซึ่งหลังจากเสกสมรสแล้ว พระองค์ได้รับพระอิสริยยศเป็น ดัชเชสแห่งกุสซี มีพระบุตรดังนี้
แม่น้ำวัลตาวา
แม่น้ำวัลตาวา เป็นแม่น้ำที่ยาวที่สุดในเช็กเกีย ไหลไปทางตะวันออกเฉียงเหนือตามป่าโบฮีเมีย และทางเหนือผ่านโบฮีเมีย ผ่านเชสกีกรุมลอฟ, เชสเกบุดเยยอวีตเซ และเมืองหลวงของเช็กเกีย ปราก และจบด้วยการรวมกันที่แม่น้ำเอ็ลเบอที่ Mělník แม่น้ำสายนี้มักถูกเรียกว่าแม่น้ำประจำชาติเช็กเกีย
ชื่อของแม่น้ำแม่น้ำวัลตาวาในภาษาเช็ก "Vltava" และเยอรมัน "Moldau" เชื่อว่ามาจากภาษาเจอร์แมนิกดั้งเดิม "*wilt ahwa" ("น้ำป่า" เทียบกับภาษาละติน "aqua") ใน Annales Fuldenses (ค.ศ. 872) แม่น้ำนี้ถูกเรียกว่า Fuldaha ใน ค.ศ. 1113 ถูกเรียกว่า Wultha ใน Chronica Boemorum (ค.ศ. 1125) มีการเรียงครั้งแรกในภาษาโบฮีเมีย (ภาษาเช็ก) ว่า Wlitaua
เทย์เลอร์สวิฟตส์เรพิวเทชันสเตเดียมทัวร์
เทย์เลอร์สวิฟตส์เรพิวเทชันสเตเดียมทัวร์ () เป็นคอนเสิร์ตทัวร์ที่ 5 ของนักร้องนักแต่งเพลงหญิงชาวอเมริกัน เทย์เลอร์ สวิฟต์ เป็นคอนเสิร์ตของอัลบั้มที่ 6 เรพิวเทชัน (2017) ทัวร์เริ่มตั้งแต่วันที่ 8 พฤษภาคม ค.ศ. 2018 ในเกล็นเดล และจะสิ้นสุดในวันที่ 21 พฤศจิกายน ค.ศ. 2018 ในโตเกียว ซึ่งมีคอนเสิร์ตทั้งหมด 53 ทัวร์
รายการชุดนี้มาจากคอนเสิร์ตเมื่อวันที่ 8 พฤษภาคม ค.ศ. 2018 ในเกล็นเดล การแสดงทั้งหมดจากทัวร์อาจไม่ได้เป็นไปตามรายการ
ถนนกรุงธนบุรี
ถนนกรุงธนบุรี () เป็นถนนที่สร้างขึ้นพร้อมกับการก่อสร้างสะพานสมเด็จพระเจ้าตากสินมหาราชในช่วงปี พ.ศ. 2522 - 2525 โดยสร้างเชื่อมต่อกับสะพานสมเด็จพระเจ้าตากสินมหาราชโดยตรง จุดเริ่มต้นอยู่ที่แยกตากสิน ตัดกับถนนสมเด็จพระเจ้าตากสินและถนนราชพฤกษ์ ในพื้นที่เขตธนบุรี กรุงเทพมหานคร จากนั้นตรงไปทางทิศตะวันออก ข้ามคลองบางไส้ไก่ เข้าสู่พื้นที่เขตคลองสาน มีขนาด 8 - 12 ช่องจราจร โดยมีทางคู่ขนานตลอด 2 ฝั่งของถนน ช่องทางหลักเชื่อมต่อกับสะพานสมเด็จพระเจ้าตากสินมหาราช ส่วนทางคู่ขนานทั้ง 2 ฝั่งไปสิ้นสุดที่ถนนเจริญนครซึ่งลอดใต้สะพานสมเด็จพระเจ้าตากสินมหาราช ในลักษณะทางต่างระดับ ซึ่งสามารถเปลี่ยนเส้นทางจากถนนเจริญนครไปใช้ถนนกรุงธนบุรีและสะพานสมเด็จพระเจ้าตากสินมหาราชได้
ถนนสายนี้เป็นที่ตั้งของรถไฟฟ้าบีทีเอส สายสีลม สถานีกรุงธนบุรี และสถานีวงเวียนใหญ่
หมู่เกาะโอกินาวะ
หมู่เกาะโอกินาวะ () เป็นหมู่เกาะและกลุ่มเกาะหลักของจังหวัดโอกินาวะในประเทศญี่ปุ่น หมู่เกาะโอกินาวะเป็นหนึ่งในหมู่เกาะริวกิว ตั้งอยู่ระหว่างเกาะอามะมิของจังหวัดคาโงชิมะทางตะวันออกเฉียงเหนือ และเกาะซากิชิมะทางตะวันตกเฉียงใต้
รายชื่อทัวร์คอนเสิร์ตและแฟนมีตติงของเซเวนทีน
เซเวนทีน กลุ่มนักร้องชายจากประเทศเกาหลีใต้  ในปี 2016 เริ่มต้นจัดเอเชียแปซิฟิกทัวร์ครั้งแรก 2016 SEVENTEEN 1ST ASIA PACIFIC TOUR 'SHINING DIAMONDS'  ตั้งแต่เดือนสิงหาคมถึงเดือนกันยายน 2016 รายชื่อของประเทศที่ทำการจัดคอนเสิร์ตนั้นมีทั้ง สิงคโปร์, ฟิลิปปินส์, อินโดนีเซีย, ไทย, ออสเตรเลีย, นิวซีแลนด์, ฮ่องกง, จีน และไต้หวัน
ปี 2017 ได้จัดเวิลด์ทัวร์ครั้งแรก 2017 SEVENTEEN 1ST WORLD TOUR 'DIAMOND EDGE' ตั้งแต่เดือนกรกฎาคมถึงเดือนตุลาคม 2017 เริ่มต้นที่ประเทศเกาหลีใต้เป็นที่แรก ต่อด้วยประเทศญี่ปุ่น, ฮ่องกง, สหรัฐอเมริกา, แคนาดา, ชิลี, มาเลเซีย, อินโดนีเซีย, สิงคโปร์, ไต้หวัน และฟิลิปปินส์
"ไม่รวมคอนเสิร์ตในประเทศ"
เป็นคอนเสิร์ตเอเชียแปซิฟิกทัวร์ครั้งแรก จัดโดยเพลดิสเอนเตอร์เทนเมนต์ และ Type Communication Group
เป็นเวิลด์ทัวร์ครั้งแรก จัดโดยเพลดิสเอนเตอร์เทนเมนต์
ในเดือนพฤษภาคม 2018 เพลดิสนิวส์ประกาศทัวร์คอนเสิร์ต 2018 SEVENTEEN CONCERT 'IDEAL CUT' เป็นคอนเสิร์ตเอเชียทัวร์ครั้งที่สอง โดยจะจัดขึ้นในประเทศฮ่องกง, ญี่ปุ่น, อินโดนีเซีย, สิงคโปร์, มาเลเซีย, ฟิลิปปินส์ และไต้หวัน โดยคาดว่าจะมีการประกาศเพิ่มเติมสำหรับอีกหลายประเทศ
วันที่ 6 กรกฎาคม 2018 ประกาศเพิ่มรอบคอนเสิร์ตที่เมืองไซตามะ ประเทศญี่ปุ่น จากเดิมวันที่ 4-6 กันยายน เพิ่มเป็นวันที่ 8-9 กันยายน 2018
ญาติไดโนเสาร์เจ้าเล่ห์ 3
ญาติไดโนเสาร์เจ้าเล่ห์ 3 () เป็นภาพยนตร์แอนิเมชันแนวผจญภัยปี 1995 กำกับโดยรอย อัลเลน สมิธ เป็นตอนที่สองของญาติไดโนเสาร์เจ้าเล่ห์และเป็นหนังเรื่องที่สามของแฟรนชายส์เรื่องนี้ในคำวิจารณ์จากเอนเตอร์เทนเมนต์วีกลี ไมเคิล ซาวเตอร์ ได้อธิบายว่า "ลิตเติ้ลฟุตและเพื่อนๆ ของเธอยังคงความอ่อนเยาว์อยู่" เมื่อเดือนสิงหาคม ค.ศ.2014 นิวยอร์คโพสต์ได้จัดให้ภาคนี้เป็นอันดับ 2 จาก 13 อันดับของญาติไดโนเสาร์เจ้าเลห์
เชร์.เปร์. — เชียร์ซวืยไซนอยโปรอีสเชียสตวี
เชร์.เปร์. — เชียร์ซวืยไซนอยโปรอีสเชียสตวี () เป็นภาพยนตร์แนวชีวิดจากสหภาพโซเวียต กำกับโดย Viktor Ivchenko "เชร์.เปร์. — เชียร์ซวืยไซนอยโปรอีสเชียสตวี" ยังเป็นหนึ่งในภาพยนตร์โซเวียตที่มีผู้ชมมากที่สุด โดยมีจำนวนผู้ชมกว่า 47.5 ล้านคนในสหภาพโซเวียต โดยภาพยนตร์สร้างมาจากเค้าโครงเรื่องจริง เกี่ยวกับการยึดเรือถังบรรทุกโซเวียต "Tuapse" ในปี 1954
เทพบุตรทรนง
เทพบุตรทรนง (挑戰) เป็นซีรีส์ฮ่องกงแนวสากลฟอร์มใหญ่ ที่มีความยาว 40 ตอนจบ ถูกสร้างขึ้นโดยสถานีโทรทัศน์ "ทีวีบี" และออนแอร์ในปีพ.ศ. 2528 โดยได้ดารานำชายดาวรุ่ง เหลียง เฉาเหว่ย มาประกบกับดาราสาวชื่อดัง อง เหม่ยหลิง ซึ่งเป็นการเจอกันครั้งแรกและเป็นครั้งสุดท้ายของทั้งคู่ และยังมีดาราดัง หลี่ เหลียงเหว่ย ร่วมแสดงประกบคู่กับ เฉิน หมินเอ๋อ อีกด้วย
ในวันที่ 14 พฤษภาคม 2528 ช่วงที่กำลังออนแอร์ละครเรื่องนี้อยู่ ก็ได้เกิดโศกนาฏกรรมขึ้นมา เมื่อ ดาราสาวชื่อดัง อง เหม่ยหลิง นางเอกของเรื่อง ได้ตัดสินใจฆ่าตัวตาย โดยการรมแก๊สในห้องพัก จากปัญหาความรักที่ไม่สมหวัง
ทำให้ละครสากลชุดนี้ กลายเป็นที่นิยมและถูกจดจำ จากแฟนละคร มากที่สุดอีกเรื่องหนึ่งของเธอ
โจว เจี้ยนหง (เหลียง เฉาเหว่ย) เติบโตมากับพ่อถึง 2 คนที่อ้างว่าเป็นพ่อที่แท้จริง แต่เนื่องจากแม่ของเขาเสียชีวิตตั้งแต่ยังเล็ก ดังนั้นเขาเลยไม่ทราบว่าใครเป็นพ่อที่แท้จริงของเขากันแน่ หลังจากจบการศึกษาจากมหาวิทยาลัย "จีฮานอง" เขาได้งานที่เหมาะกับเขาใน บริษัท เครื่องประดับและพยายามอย่างหนักเพื่อจะทำงานให้บรรลุผลสำเร็จ แต่การดำเนินงานในการเจรจาธุรกิจเขากลับพบว่าผู้บังคับบัญชาและเพื่อนร่วมงานของเขาบางคนได้หาประโยชน์จาก บริษัท เขาจึงร้องเรียนต่อประธานบริษัท Yang Zhaoan ( Guan Haishan ) ต่อมาเขาถูกชื่นชมมากและการงานก็เจริญก้าวหน้าอย่างรวดเร็ว
โจวเจี้ยนหง ได้พบกับตำรวจสาว "เซี่ยปี้ฮว๋า" (อง เหม่ยหลิง) และทนายความหญิง หลินเชี่ยวเหวิน (เฉิน หมิ่นเอ๋อ) และ "กง ติงเหว่ย" (หลี่ เหลี่ยงเหว่ย) ที่อยู่นอก Zhao'an ได้เรียนรู้เกี่ยวกับ Shaowen ผ่านการแนะนำ Jianhong และกระตือรือร้นแสวงหาการติดตามในเวลาเดียวกัน Shaowen รู้ Jianhong ฉันยอมรับว่าตัวเองเป็นคนสนิทดังนั้นฉันจึงยอมรับความรักของ Tianwei
อย่างไรก็ตามการพัฒนาทางอารมณ์ระหว่าง Jianhong, Bihua, Tianwei และ Shaowen ก็พัวพัวและพันกัน
Zhao'an พบว่า Jianhong เป็นหลานชายของเขาและรู้สึกตื่นเต้นมากเขาตัดสินใจที่จะปลูกฝังให้เขาไปรับ บริษัท เครื่องประดับในอนาคตเรื่องนี้บอกกับลูกชาย Yang Zhijian ว่าเขาโกรธมากดังนั้นเขาต้องการให้ Jianhong ออกและเขาต้องล้างคนต่างด้าว ใช้อำนาจในการยึดอำนาจได้มีการรีรัน 2 ครั้ง ที่ฮ่องกง 
ช่วงเวลา 14.15 ถึง 15.15 น.
เซยะ ซูงิชิตะ
เซยะ ซูงิชิตะ (; ) เป็นนักฟุตบอลชาวญี่ปุ่น ผู้ทำหน้าที่ในตำแหน่งสไตรเกอร์ให้แก่ทีมจังหวัดระยอง ในศึกไทยลีก 2
ซูงิชิตะได้รับการเปิดตัวเมื่อครั้งเข้าร่วมสังกัดสโมสรกีฬากัวในวันที่ 18 พฤศจิกายน ค.ศ. 2012 ระหว่างการแข่งขันไอลีก กับทีมสโมสรฟุตบอลยูไนเต็ดสิกขิมที่ฟาตอร์ดาสเตเดียมในรัฐกัว ซึ่งเขาลงแข่งจนถึงนาทีที่ 93 ซึ่งทีมกีฬากัวเป็นฝ่ายชนะ 2 ประตูต่อ 1
ต่อมา เขาได้ทำหน้าที่ร่วมกับสโมสรฟุตบอลจังหวัดตราด โดยในวันที่ 2 สิงหาคม ค.ศ. 2014 เขาเป็นผู้ทำประตูให้แก่ทีมในนาทีที่ 24 เมื่อครั้งที่พบกับสโมสรฟุตบอลจังหวัดพิษณุโลก นับเป็นสถิติการทำประตูได้ไวที่สุดในไทยลีกดิวิชัน 1 ฤดูกาล 2557
ทว่า เขาประสบเหตุเอ็นเข่าขาดจากการซ้อม จึงไม่ได้เข้าแข่งขันเลก 2 ในปี ค.ศ. 2015
"สถิติตั้งแต่วันที่ 11 พฤษภาคม ค.ศ. 2013"
กล้องโทรทรรศน์วิทยุแห่งชาติ (ไทย)
กล้องโทรทรรศน์วิทยุแห่งชาติ เป็นกล้องโทรทรรศน์วิทยุแห่งแรกและใหญ่ที่สุดในประเทศไทยและเอเชียตะวันออกเฉียงใต้ มีขนาด 40 เมตร สร้างขึ้นที่ประเทศเยอรมนี และจะนำไปติดตั้งที่ศูนย์ศึกษาการพัฒนาห้วยฮ่องไคร้ อำเภอดอยสะเก็ด จังหวัดเชียงใหม่ มีกำหนดเปิดใช้งานในปีพ.ศ. 2564 อยู่ภายใต้การดูแลของสถาบันวิจัยดาราศาสตร์แห่งชาติ สร้างขึ้นด้วยงบประมาณ 448 ล้านบาท (เฉพาะตัวกล้อง)
กล้องโทรทรรศน์วิทยุแห่งชาติใช้กล้องรุ่น ARIES XXI ขนาดเส้นผ่าศูนย์กลาง 40 เมตร หมุนได้รอบทิศทาง 360 องศา และปรับมุมเงยได้ 180 องศา สามารถรับคลื่นความถี่ได้ระหว่าง 1 ถึง 116 GHz จานสะท้อนหลักประกอบด้วยแผงอลูมิเนียม 420 แผง แต่ละแผงมีความหนา 1.8 มิลลิเมตร จานสะท้อนรองมีขนาด 3.28 เมตร กล้องโทรทรรศน์วิทยุนี้สามารถปฏิบัติงานได้แม้อยู่ในสภาพลมจัด (50 กม/ชม.)
เจ้าหญิงอานแห่งออร์เลอ็อง
เจ้าหญิงอานแห่งออร์เลอ็อง
เจ้าหญิงอานแห่งออร์เลอ็อง ประสูติเมื่อวันที่ 5 สิงหาคม พ.ศ. 2449 เป็นพระธิดาใน เจ้าชายจีนส์ ดยุกแห่งกุสซี และ เจ้าหญิงอีซาแบลแห่งออร์เลอ็อง (2421-2504) โดยพระองค์เป็นพระปิตุจฉา (ป้าฝ่ายพ่อ)ใน เจ้าชายอ็องรี เคานต์แห่งปารีส และเป็นพระมาตุลา (น้าฝ่ายแม่)ใน เจ้าชายไมเคิลแห่งกรีซและเดนมาร์ก
เจ้าหญิงอานแห่งออร์เลอ็อง ทรงเสกสมรสกับ เจ้าชายอเมดิโอ ดยุกที่ 3 แห่งออสตา เมื่อวันที่ 5 พฤศจิกายน พ.ศ. 2470 รับพระราชทานพระอิสริยยศที่ ดัชเชสแห่งออสตา มีพระธิดาดังนี้
สมิงสาวใจเพชร
"สมิงสาวใจเพชร"《十三妹》 เป็นซีรีส์ฮ่องกงแนวราชวงศ์ ถูกสร้างโดยสถานีโทรทัศน์ ทีวีบี ในปี 2525 และออกอากาศที่ ฮ่องกง ในเดือนมกราคม 2526 ทาง
ทีวีบีได้ดัดแปลงบทละครมาจากนิยายเรื่อง "สตรีผู้กล้าหาญ" (儿女英雄传) โดยผู้ประพันธ์ชื่อ "เหวินคัง" ซึ่งละครเรื่องนี้เป็นเหตุการณ์ในช่วงรัชกาลพระเจ้าเสียนเฟิง แห่งราชวงศ์ชิง 
นำแสดงโดย หวง ซิงซิ่ว ทัง เจิ้นเยี่ย หยาง พ่านพ่าน เยิ่น ต๊ะหัว และดาราสาวดาวรุ่งดวงใหม่ของวงการ อง เหม่ยหลิง ซึ่งเรื่องนี้เป็นละครเรื่องแรกในชีวิตของเธอที่ทำให้เธอเริ่มเป็นที่รู้จัก ก่อนจะมาโด่งดังเป็นพลุแตก ในละครถัดมา เรื่อง มังกรหยก และละครเรื่องนี้เป็นสาเหตุทำให้ ทัง เจิ้นเยี่ย และ อง เหม่ยหลิง พบรักกัน ในกองถ่าย จนกลายเป็น คู่รักใน เวลาต่อมา ละครเรื่องนี้ได้ผลตอบรับที่ดี ทั้งใน ฮ่องกง จีน และ ไต้หวัน.
เนื้อเรื่องกล่าวถึงวีรกรรมของ "เหอ อี้ว์เฟิ่ง" (แสดงโดย หวง ซิ่นซิ่ว) โดยเหตุการณ์เกิดในรัชสมัย พระเจ้าคังซี (ครองราชย์ พ.ศ. 2204 - 2265) ครอบครัวของ เหอ อี้ว์เฟิ่ง ซึ่งบิดารับราชการ ได้ถูก "จี้เซียนถัง" (แสดงโดย จู เถียเหอ) แม่ทัพใหญ่ผู้มีอำนาจบัญชาการตลอดเจ็ดมณฑลกลั่นแกล้ง จนเสียชีวิต ส่วนครอบครัวของเธอบ้านแตกสาแหรกขาด เธอหนีไปได้แต่ได้รับบาดเจ็บ และได้รับการช่วยเหลือจากแม่ชีแขนเดียว (แสดงโดย หลี่ หลินหลิน) ผู้ที่อดีตเป็นองค์หญิงแห่ง ราชวงศ์หมิง ที่ล่มสลายไปแล้ว แม่ชีมีความแค้นกับ จี้เซียนถัง เช่นเดียวกัน เพราะในตอนต้นเรื่อง องค์หญิงก็ได้ถูกฟันแขนขาดจากจี้เชียนถัง แม่ชีช่วยรักษาอาการบาดเจ็บและถ่ายทอดยุทธให้เธอ จนได้กลับมาโลดแล่นในยุทธจักรอีกครั้ง เพื่อผดุงคุณธรรม และมีฉายาใหม่ว่า "สือซันเม่ย" (น้องสาวที่ 13)
เหอ อี้ว์เฟิ่ง ท่องยุทธจักรโดยการปลอมตัวเป็นชาย ระหว่างท่องยุทธได้เจอกับ "องค์หญิง ซวงซวง" (แสดงโดย อง เหม่ยหลิง) ซึ่งเป็นน้องสาวจอมซนของ ฮ่องเต้คังซี (แสดงโดย หยาง เจ๋อหลิน) ได้ปลอมตัวเป็นสาวชาวบ้านสามัญชน และใช้ชื่อใหม่ว่า "เซียง เก๋อเก่อะ" ได้มาตกหลุมรัก เหอ อี้ว์เฟิ่ง ที่ปลอมตัวเป็นชาย แต่แล้วเธอก็พบความจริงว่า ชายหนุ่มที่เธอหลงรักเป็นหญิง นางตกใจมากแต่ก็หักห้ามใจได้ เปลี่ยนความรู้สึกอยากเป็นคนรักมาเป็นน้องสาวที่แสนดีแทน ตอนหลังองค์หญิงได้พบรักกับ หมอยาที่ชื่อว่า "หลี่ เมี่ยวเซิง" (แสดงโดย เยิ่น ต๊ะหัว)
ต่อมาอี้ว์เฟิ่ง ได้พบกับ อันจี้ (แสดงโดย ทัง เจิ้นเยี่ย) ทั้งคู่เกิดรักกัน จึงท่องยุทธจักรด้วยกัน 
ในที่สุดแม่ชีแขนเดียวและ เหออี้ว์ฟ่ง ได้ร่วมมือกันฆ่า "จี้เซียนถัง" สำเร็จ และคังซีฮ่องเต้ สัญญาว่าจะปกครองแผ่นดินโดยธรรม แม่ชีจึงไว้วางใจ 
ต่อมาอันจี้ เผลอไปได้เสียกับ "จี้ซือเว่ย" (แสดงโดย หยาง พ่านพ่าน) ในตอนท้ายเมื่อเรื่องร้ายๆ จบลง ฮ่องเต้พระราชทานสมรสให้กับ อันจี้และอี้ว์ฟ่ง ปรากฎว่าในงานแต่งงาน ซือเว่ย ให้คนนำทารก มาในพิธีและเขียนจดหมายแจ้งว่า เด็กนี้เป็นลูกของตนกับอันจี้ ให้อันจี้และอี้ว์ฟ่งเมตตารับเลี้ยงไว้ ส่วนตนเองต้องขอลา อันจี้ไม่สามารถรับแต่ลูกไม่เอาแม่ได้ พิธีสมรสจึงล้มเลิกกลางคัน
อันจี้และซือเว่ย ปรึกษากันหาทางลงเอยเรื่องนี้อย่างสวยงามด้วยการ ให้อันจี้ มีภรรยาได้ 2 คน โดยให้อี้ว์ฟ่ง มีศักดิ์ศรีเหนือกว่า แต่เมื่อทั้ง 2 ไปพบอี้ว์ฟ่ง ก้พบว่าเธอจากไปเสียแล้ว.ในไต้หวัน ออกอากาศโดยสถานีโทรทัศน์ CTV ระหว่างวันที่ 11 มิถุนายน 2526 ถึง 30 กรกฎาคม 2526 ใช้เวลาฉายหกสัปดาห์ในช่วงเวลา 20:00 - 21.00 น.
รำลึกถึง ละคร "สมิงสาวใจเพชร" โดย baidu
"รายละเอียด ละคร สมิงสาวใจเพชร"
ยุทธจักรชิงจ้าวบัลลังค์
"ยุทธจักรชิงจ้าวบัลลังค์" (決戰玄武門) เป็นซีรีส์ฮ่องกง ที่ถูกสร้างขึ้นโดยสถานีโทรทัศน์ทีวีบี และออนแอร์ทางจอในปีพ.ศ. 2527 นำแสดงโดยดาราดังในยุคนั้นมากมาย อาทิเช่น หวง เย่อหัว เหมียว เฉียวเหว่ย ทัง เจิ้นเยี่ย และ อง เหม่ยหลิง.
จักรพรรดิถังเกาจงมีโอรสสามองค์ คือเจี้ยนเฉิน, ซื่อหมิง และหยวนจิ๊ ในสามคนนี้ ซื่อหมิง บุตรคนที่สองเฉลียวฉลาดและมีไหวพริบมากที่สุด อีกทั้งยังช่วยงานบิดามากมาย จนได้รับการคาดหมายว่าจะเป็นผู้สืบทอดบัลลังก์คนต่อไป ซื่อหมิงปลอมตัวเป็นสามัญชนเพื่อเข้าร่วมงานประลองยุทธฮั่นเทียนเหมิน และได้รู้จักกับจอมยุทธน้อยเจียงฟง ทั้งสองคบหากันเป็นสหายสนิท อีกทั้งซื่อหมิงได้ช่วยชีวิตของแม่นางฉิงซิซิ จนบังเกิดเป็นความรัก แต่เหมือนฟ้าดินกลั่นแกล้ง ซิซิตกเป็นที่หมายปองของเจี้ยนเฉิน ซึ่งพยายามทุกวิถีทางที่จะได้ครอบครองตัวเธอ เจี้ยนเฉินร่วมมือกับหยวนจิ๊หาทางขัดขวางไม่ให้ซื่อหมิงได้เป็นองค์รัชทายาท บัดนี้พี่น้องต้องมาห้ำหั่นกันเองและกลายเป็นตำนานศึกสายเลือดที่เล่าขานไม่รู้จบความนิยมของละคร เรื่องนี้ ถูกรีรัน ถึง 3 ครั้งที่ฮ่องกง ในช่อง the Jade Terrace
ในเดือนตุลาคม 2528, เดือนเมษายน 2531 และเดือนตุลาคม 2533
ละครยุทธจักรชิงจ้าวบัลลังค์ โดย Pantip
ย้อนอดีต:ยุทธจักรชิงจ้าวบัลลังค์ โดย baidu
คุนสท์ฟอร์เมินแดร์นาทัวร์
คุนสท์ฟอร์เมินแดร์นาทัวร์ (; ) เป็นหนังสือที่มีภาพพิมพ์หินและภาพพิมพ์กระดาษ จัดทำโดยแอ็นสท์ เฮ็คเคิล (Ernst Haeckel) นักชีววิทยาชาวเยอรมัน
หนังสือเล่มนี้เดิมเผยแพร่เป็นชุด ชุดละ 10 รูป ในช่วง ค.ศ. 1899–1904 และเผยแพร่รวมกันเป็น 2 เล่มใน ค.ศ. 1904 มีเนื้อหาประกอบด้วยภาพพิมพ์สิ่งมีชีวิตจำนวน 100 ภาพ ภาพส่วนใหญ่มีคำบรรยายชุดแรก ๆ จากเฮ็คเคิลเอง ตลอดชีวิตการทำงานของเฮ็คเคิล มีการผลิตภาพพิมพ์กว่า 1,000 ชิ้นโดยอ้างอิงภาพร่างและภาพสีน้ำของเขา ภาพในหนังสือนี้คัดสรรมาจากภาพที่ดีที่สุดในจำนวน 1,000 ชิ้นดังกล่าว โดยมี อดอล์ฟ กลิทช์ (Adolf Giltsch) นักภาพพิมพ์หิน เป็นผู้แปลงจากภาพร่างเป็นภาพพิมพ์
ในการพิมพ์ครั้งที่ 2 เมื่อ ค.ศ. 1924 หนังสือนี้มีภาพพิมพ์เพียง 30 ภาพ
"คุนสท์ฟอร์เมินแดร์นาทัวร์" มีอิทธิพลมากในด้านศิลปะ สถาปัตยกรรม และการออกแบบช่วงต้นคริสต์ศตวรรษที่ 20 โดยช่วยเชื่อมช่องว่างระหว่างวิทยาศาสตร์กับศิลปะ โดยเฉพาะอย่างยิ่ง ภาพของเฮ็คเคิลยังมีอิทธิพลต่อศิลปินหลายคนที่เกี่ยวข้องกับนวศิลป์ เช่น เรเน บิเน็ต (René Binet), คาร์ล บล็อสเฟ็ลท์ (Karl Blossfeldt), ฮันส์ คริสเตียนเซน (Hans Christiansen), และเอมิล กาเล (Émile Gallé) ตัวอย่างหนึ่งที่โดดเด่นก็คือตลาดโภคภัณฑ์อัมสเตอร์ดัม (Amsterdam Commodities Exchange) ที่เฮนดริก เพทรัส เบอร์ลาจ (Hendrik Petrus Berlage) ออกแบบโดยได้รับแรงบันดาลใจบางส่วนมาจากภาพในหนังสือ "คุนสท์ฟอร์เมิน" นี้
สำหรับรุ่นแรกของแอ็นสท์ เฮ็คเคิล เป็น"ตัวอักษรเอียง"
เจ้าหญิงมาเรีย คริสตินาแห่งซาวอย-ออสตา
เจ้าหญิงมาเรีย คริสตินาแห่งซาวอย-ออสตา ()
เจ้าหญิงมาเรีย คริสตินาแห่งซาวอย-ออสตา ประสูติเมื่อวันที่ 12 กันยายน พ.ศ. 2476 เป็นพระธิดาพระองค์เล็กใน เจ้าชายอเมดิโอ ดยุกที่ 3 แห่งออสตา และ เจ้าหญิงแอนน์แห่งออร์เลอ็อง โดยมีพระภคินี 1 พระองค์คือ อาร์ชดัชเชสมาร์เกรีตาแห่งออสเตรีย-เอสเต โดยแรกประสูติดำรงพระยศเป็นเจ้าหญิงแห่งอิตาลี เจ้าหญิงแห่งซาวอย-ออสตา
เจ้าหญิงมาเรีย คริสตินา เสกสมรสกับ เจ้าชายคาร์ซิเมียร์แห่งบูร์บง-ซิซิลีทั้งสอง เมื่อวันที่ 29 มกราคม พ.ศ. 2510 รับพระราชทานพระอิสริยยศที่ เจ้าหญิงแห่งซิซิลีทั้งสอง พระชายา มีพระบุตรดังนี้